ДОРИЛАМОН КУНЛАРГА ШУКР ҚИЛАЙЛИК - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nДОРИЛАМОН КУНЛАРГА ШУКР ҚИЛАЙЛИК\nЧоп этилган 20 Май 2014\tКӯришлар: 1063\nИжодкор учун илҳом манбаи бу юрт камоли, эл-улус хотиржамлиги ва осойишталигидир.\nМамлакатимиз Президенти муҳтарам Эмомали Раҳмоннинг Тожикистон Республикаси Олий Мажлисига йӯллаган навбатдаги Паёмини оинаи жаҳон орқали тинглар эканман, саксон йиллик умримнинг эллик бир баҳори кечган Республика Ҳукуматининг ягона ӯзбек тилидаги нашри, айни пайтда 85 йиллик юбилейи арафасида турган «Халқ овози» газетаси орқали фикр билдириш майли туғилди менда.\nХуллас, Тожикистон истиқлолга эришгандан кейин қадимий ва ҳамиша навқирон диёримизнинг заҳматкаш халқи олдида икки тарихий вазифа турарди: миллий давлат суверенитетини асраш ва бозор иқтисодиётига ӯтиш.\nРеспублика Хукумати раҳбарлигида ана шу йӯлдан оғишмай олдинга интилган халқ ӯз мақсадига изчил эришди. Тожикистонни мустақил давлат сифатида жаҳон ҳамжамияти тезда тан олди.\nТожикистоннинг мусаффо осмонида, тӯғри, бир муддат қора булутлар кезинди. Ва дарҳол Парвардигорнинг марҳамати ила ёш ва серғайрат Эмомали Раҳмон халқимиз хоҳиш ва истаги ӯлароқ мамлакатга сарвар этиб сайланди. Фуқаролар урушидан сӯнг ватанимиз муайян вақт оғир иқтисодий инқироздан халос бӯла олмади. Шунда Президент Эмомали Раҳмон мамлакат халқига ва бутун дунёга Тожикистоннинг ӯз истиқлол ва тараққиёт йӯли принципларини теран асосда таклиф этди. Бу айни кунларда ӯз самарасини бераётганлигининг гувоҳи бӯлиб турибмиз.\nФактларнинг тасдиқланишича, 2010-2014 йиллар мобайнида юртимизда эллик минг гектар боғу роғлар барпо этилди.\nМен Президентимизнинг ҳар йилги Олий Мажлисга йӯллаган Паёмларини диққат билан тинглайман ва матбуотда эълон қилингач, уни қайта-қайта ӯқиб чиқаман. Мамлакатимизнинг ёши улуғ кексаларидан бири бӯлсам-да, ҳозир ҳам ёшларимиз каби жӯш уриб ишласам, дейман. Шу меҳнатларим самараси ӯлароқ, «Чор девон», яъни тӯртинчи девонни ёзиб тугатдим ва у нашрдан чиқди.\nБу эса жамиятимизда зиёлиларга кӯрсатилган ғамхӯрлик ва кенг имконият намунасидир.\nБу йилги Паёмда Президентимиз маънавиятга улкан эътибор, хусусан, маориф соҳасини кӯпроқ тилга олишлари билан ҳам диққатни ӯзига жалб этди. 2014 йил Наврӯз халқаро байрами арафасида Мавлоно Абдураҳмон Жомий йилининг бошланиши, деб эълон қилиниши кӯҳна тарихимиз саҳифаларига зарҳал ҳарфлар билан ёзиладиган улкан ҳодисадир.\nБундан йигирма йил бурун олтмиш йиллик юбилейимда Президентимиз муҳтарам Эмомали Раҳмон Жаноби олийларининг шахсан ташрифидан бошим осмон қадар юксалган эди. Бир оддий шоирга кӯрсатилган бу қадар юксак эътиборни ҳеч қачон унутолмасам керак. У пайтлар ҳали «Чор девон»ни бошламаган ҳам эдим. Бу воқеалардан кейин менда девон тартиб бериш истаги туғилди ва шукрки, бу истагим ҳам рӯёбга чиқди. Мен бу гапларимни нима учун айтяпман. Мамлакат бошлиғининг зиёлиларга эътибор бериши жуда катта маънони англатади. Фақатгина юксак маърифатга эга кишигина зиёлиларни юксакларга кӯтаради. Султон суягини хор этмас, деган гап бекорга айтилмаган.\nМуҳтарам Президентимизнинг мамлакат зиёлилари билан учрашувида келтирилган аниқ фактларни эътиборингизга ҳавола қилмоқчиман. Маълум бӯлишича, сӯнгги 5 йил давомида мамлакатда 13 маданият қасри, 5 та музей, 13 та кутубхона, 60 китоб сотиш дӯкон ва киоскалари, жумладан, ӯзининг замонавий шароитлари билан илму дониш хазинаси ҳисобланган 10 миллион китобга эга бӯлган Миллий кутубхона қурилди. Бундан ташқари, Миллий музей барпо этилди ҳамда 305 та кутубхона ва 105 та маданият қасрлари таъмирдан чиқарилди. Офарин!\nМен катта-кичик йиғинларда, гурунгларда, тӯй-маъракаларда бизда адабиётнинг қадри баландлиги ва Ҳукумат, хусусан, Президент Жаноби олийлари томонидан юксак савияда қадрланишини доимо айтиб келганман. Ва миллий пулимиздаги ҳазрати Мир Саййид Али Ҳамадонийнинг шеърларини мисол тариқасида келтирганман. Бу эса инкор қилиб бӯлмайдиган ҳақиқатдир.\nҲа, зиёли аҳли қадрланган юртнинг келажаги порлоқ бӯлишига ҳеч шубҳа йӯқдир.\n«Дӯстий» ордени соҳиби, шоир\nҒолиблар шаънига ҳилпирар юрт байроғи\nБугун кучли ирода эгаси бўлган, матонатли икки инсон ҳақида ҳикоя қилмоқчиман. Ногиронлигига қарамай, айрим тўрт мучаси соғларга қараганда бир неча карра кўп ишларни бажараётган, Тожикистонни дунё мамлакатларига танитаётган, инсон номини улуғлаб келаётган икки юртдошимиз ҳақида сўзлаб бермоқчиман. Улар яқинда Қозоғистонда ўтказилган қўл йиқитиш кураши - армрестлинг бўйича Осиё биринчилигидан\nХалқ ҳунармандчилиги ривожланса…\nТинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмоннинг Тожикистон Республикаси Олий Мажлисига жорий йилнинг 22 декабрида йўллаган навбатдаги йиллик Паёмини биз педагогик жамоамиз билан биргаликда ойнаи жаҳон орқали томоша қилиб, ундан олам-олам маъно гавҳарларини тердик, десам, ҳеч муболаға бўлмас. Зотан, муҳтарам Президентимиз ўзларининг ҳар йилги Паёмларида халқ\nСизнинг IPнгиз: 35.168.111.191\nБугун: 20-01-2020 23:44:36


Адабиёт | Страница 71 из 75 | www.ziyouz.uz\nБош саҳифа Илм ва фан Адабиёт (71)\n«ЎТКАН КУНЛАР» ВА ҚЎРҚУВ САЛТАНАТИ ХХ аср ўзбек насрининг шоҳ асари «Ўткан кунлар» романи илк бор 1922 йили «Инқилоб» журнали саҳифалари орқали дунё юзини кўра бошлаган эди. Ўша дақиқалардан эътиборан бу асар миллатнинг ҳар бир зиёлиси, китобхони руҳиятига, маънавиятига, қолаверса, давоми…\nТўра Сулаймон баҳорда бир кўриниш бериб, қўйнимизни пуч ёнғоққа тўлдириб кетганча дом-дараксиз кетди. Нима бало, бедарак йўқолдимикан, деб ўйладик. Ундай десак, гоҳ Иқболдан, гоҳ Асқар Маҳкамдан, “уёқ-буёққа кетиб қолманг, Тўра бува ташриф буюрмоқчилар”, деган хушхабар эшитилиб қоларди. Лабимизни ялаб, юзимизга давоми…\n1. Сиз қандай китобларни ўқишни маслаҳат берган бўлардингиз?2. Шахсий кутубхонангизда, агар сир бўлмаса, қанча китоб бор ва улар қайси соҳаларга доир?3. Киши бир йилда, қолаверса, умр мобайнида нечта китоб ўқиб чиқиши мумкин? Сизнинг тавсиянгиз.\n«Муҳаббат эски нарса, лекин ҳар бир юрак уни янгилайди», деган экан бир донишманд. Муҳаббат туйғуси Гёте қалбига ташриф буюрганида у ўн тўрт ёшда эди. Адиб бу ҳақда «Ўз хаётимдан. Поэзия ва ҳақиқат» номли асарида батафсил ҳикоя қилади. Бироз ўтиб унинг давоми…\n71-саҳифа. Жами: 75Боши«66676869707172737475»


ПРО Лига. Тимур Исмаилов: "Хоразм" жамоаси мухлисларига миннатдорчилик билдираман / CHAMPIONAT.asia\nПРО Лига. Тимур Исмаилов: "Хоразм" жамоаси мухлисларига миннатдорчилик билдираман\nТеглар : Хоразмпро лигаТимур Исмаилов\nПРО Лига мусобақалари вақтинча тўхтатилган.\nЮзага келган танаффусдан фойдаланиб сайтимиз мухбирлари ПРО-Лига жамоалари футболчилари билан интервьюлар ташкил этишмоқда. Қуйида Урганчнинг "Хоразм" клуби аъзоси Тимур Исмаилов билан ташкил этилган интервьюни эътиборингизга ҳавола этамиз.\n- Тимур, "Хоразм" жамоаси жорий мавсумда Ўзбекистон кубоги мусобақасида 1 та ва ПРО-Лиганинг 2 та тур учрашувларини ўтказди. Сизни ушбу ўйинларда майдонга тушмадингиз, бунга сабаб нима?\n- Мавсум аввалида ташкил этилган машғулотларда олган жароҳатим туфайли ушбу учрашувларни ўтказиб юборишга мажбур бўлдим. Айни дамда ҳаммаси жойида, навбатдаги учрашувларга тўлиқ тайёрман деб айта оламан.\n- Бизга маълум, сиз футболдаги фаолиятингизни ҳимоя чизиғида бошлагансиз. Кейинчалик сизни ҳужумчи сифатида кўрмоқдамиз. Буни қандай изоҳлайсиз?\n- Тўғри, дастлаб ҳимоя чизиғида ўйнар эдим. "Хоразм" жамоасининг аввалги мураббийи Александр Ежов мени кўпроқ ҳужумчи ампуласида ўйнатган. Шундан кейин ўзим ҳам ҳужум чизиғига мослашиб кетдим.\n- "Хоразм" жамоаси ҳужум чизиғида рақобат қандай?\n- Нафақат ҳужумда, балки жамоамизнинг ҳар бир чизиғида рақобат жуда кучли. Шундан келиб чиқиб айтиш мумкинки, ўйинларга тўлиқ тайёр бўлган футболчи майдонга тушади.\n- Келажакдаги мақсадларингиз қандай?\n- Албатта, келажакда "Хоразм" жамоасининг ғалабаларига ўз ҳиссамни қўшиш, ўйинларимни янада ўстириб, яхши натижалар кўрсатиш каби мақсадларим бор. Шу ўринда жамоамиз мухлисларига бизни мунтазам қўллаб-қувватлаб келаётганликлари учун миннатдорчилик билдираман.\nТимур Ибрагимов ёзиб олди\nПро лига. Бугун "Турон" - "Нефтчи" ўйини бўлади 1\n09 авг 11:12:40\nАдминла онани хакорат килиб шалокланиб етипти карамайсанларми ха деб пахтакорни гапирса блоклайвермай бир караб куйларинг юзерларинга\n09 авг 12:29:07\nTima gollar kutamiz sandan omad.


Енгил-елпи “ямоқ”лар… – HURRIYAT\n4 oy oldin behzod 67\nТелевидение инсонларни замон билан ҳамнафас қилиб, мамлакатда бўлаётган ўзгаришлар, ижтимоий-иқтисодий, сиёсий воқеликлардан хабардор этадиган соҳадир.\nҲар тонг дастурхон атрофида ҳеч бўлмаса нонушта вақтида бўлса-да, телевизорга қараймиз. Дам олиш кунларини-ку қўяверинг. Телевизорсиз куни ўтмайдиган одамлар ҳам бор орамизда.\nАксига олиб, бугун шунақа кўрсатувлар эфирга узатиляптики, уларнинг кимга кераги борлигини, нима мақсадда кўрсатилаётганини тушунмайсиз. Бу дастур ва шоулар бизга керакми? Сарфлаган вақтимиз ва диққатимизга яраша нимадир оляпмизми?\nАлбатта, инкор қилмаган ҳолда айтиш керак, фойдали маълумотларни илинаётган, тафаккуримизга маънавий озуқа бераётган, ибрат бўлишга арзирли кўрсатувлар ҳам йўқ эмас. Аммо барибир гуруч курмаксиз бўлмас экан-да…\n“Ҳақиқатми ёки жасорат?” ёхуд тўртбурчак шиша қолиплар ва афсонавий “Жуманжи” ўйинининг фильм воқеаларини эслатувчи чангалзор ҳаёти билан боғлиқ кўнгилочар шоулар… Англаганингиздек, гап “Zo‘rTV” телеканалининг “зўр” шоу-дастурларидан “Алдама мени” ва “Hello Afrika” ҳақида гапиргинг ҳам келмайдию, лекин начора, дилинг оғрийди, асабинг қақшайди-да. Таниқли ижодкорлар, актёр, актриса ва спортчиларнинг шахсий сирларини, миш-мишларни катта экранларга олиб чиқиш қанчалик тўғри? Бунинг кимга фойдаси бор?\nЎзбек халқи азалдан сўзига мустаҳкам, андишаси баланд, сирдош, содиқ халқ. Қолаверса, у санъаткорми ёки ҳаваскор актрисами, ким бўлишидан қатъи назар, халқ уни ижоди ва одамийлик фазилатлари, хулқ-атвори туфайли эъзозлайди. Уларнинг шахсий ҳаёти, ўзини ҳурмат қиладиган инсон учун, заррача қизиқ эмас. Минглаб томошабинларнинг олдида ноўрин миш-мишларни савол тариқасида бериб, уларни обрўсизлантириш, халқнинг ижодкорга бўлган ихлосини қайтаришлик миллат маънавияти ва менталитетимизга зид эмасми?\n“Халқимизда ёпиғлик қозон ёпиқлигича қолсин”, деган нақл бор. Муборак китобларда: “Сен кишиларнинг айби ва камчилигини суриштириб юрсанг, хабар тўпласанг, айбларини кишилар олдида ошкор этсанг, уларни бузиб қўясан. Ким ўзининг айбига қараса, бошқаларнинг айби билан иши бўлмай қолади. Тилингизни умматларимни бузиб қўймоқликдан сақланг. Бир-бирингизга содиқ, иймонли бўлингиз”, дея таъкидланади.\nҚолаверса, ҳақиқатни айтишни, тан олишни истамаган кўрсатув меҳмонлари “жасорат кўрсатиш” учун ҳайвонот боғидан келтирилган махсус “совғалар” билан турли амаллар бажариши кимгадир қизиқ, деб ўйламайман. Аслида, кўрсатув меҳмони билан дилдан суҳбат қилиб, мухлисларга ижодини намоён этиш имконини бериш керак. Кўрсатув томошабинга ниманидир ўргатиши, виждонини уйғотиши ва якунда хулоса бериши лозим.\nИккала кўрсатувнинг ҳам ҳар бир сонида қисқа сигналлардан иборат номаъқул сўзлар ишлатилган кадрларни кўриш мумкин. Ёки бир соатлик кўрсатув меҳмонининг дастур сўнгидаги фикри кишини ажаблантиради: “Қатнашиш учун рози бўлмаслигим керак экан. Бошқа келмайман, иштирок этишни маслаҳат бермайман!” Атиги бир соатда мезбоннинг “илтифоти”ю меҳмондўстлиги меҳмоннинг жонига тегди. Хулоса ўзингизга ҳавола…\nБу кўрсатувлар томошабинга ҳайвонларнинг инсонга қиладиган ҳужумидан “завқланиш”дан бўлак ҳеч нарса бермайди. Ўзбек экранларидаги бундай намойишлар бизнинг миллий менталитетимизга тўғри келмайди, миллатимиз савиясига муносиб дастурлар эмас. Уларнинг таъсири фарзанд тарбиясида билинишини ҳам инкор этишнинг имкони йўқ. Ёшларимизнинг дунёқарашини салбий томонга ўзгартириб, енгил-елпи ҳаёт тарзига ўргатиб қўяди. Бизга бунақа шафқатсиз томошалар, инсон зотидан ҳайвонлар исканжасида тажриба қуёнчаси сифатида фойдаланишлар ва бу жараённи “адреналин” деган ажнабий тушунча билан ифодалашлар керакми?!\nХуллас, хусусийми ё нохусусийми, телевидение деган номи бор бу “Zo‘rTV”дан борган сари кўнгил безор бўлиб бормоқда.\nPrevious Кўчамизга қачон сон тегади?\nNext Узумингизнинг данаги тиллоданми?..


Номаълум эркак Трамп хонасига кириб, у ерда селфига тушди\n01:18 / 20.03.2017\nНомаълум эркак АҚШ президенти Дональд Трампнинг қўриқчилари ёнидан билдирмасдан ўтиб кетиб, унинг Флоридадаги Мар-а-Лаго қароргоҳидаги ишчи хонасига киришга муваффақ бўлди. Эркак хонада селфига тушгач, у ерни тарк этган. Бу ҳақда New York Post нашри хабар бермоқда.\nЭркак Трампнинг хонасида тушган суратини ижтимоий тармоқда чоп этган ва унга "Селфи қилиш учун махсус хизмат ёнидан ўтиб кетдик. Улар бизга у ерга бормаслигимизни айтишлари мумкин эди" деб изоҳ қолдирган.\nЭркак кейинроқ бу постини ўчириб ташлаган, бироқ унинг сурати интернетда тарқалиб кетишга улгурган ва номаълум кишига АҚШ президенти хонасига киришга ижозат берган махсус хизмат ишига кўплаб саволлар туғдирган.\nАввалроқ махфий хизмат агентининг машинасидан миллий хавфсизликка тегишли муҳим маълумотлар сақланган ноутбук ўғирлаб кетилганди. Ўғри ҳанузгача топилмаган.\nДональд Трамп селфи


ОЧЛ-2018: “Насаф” иккинчи турда 3 очкони қўлга киритди\n20 февраль, 2018, 19:52 2642\nБугун ОЧЛ-2018 2-туридан ўрин олган бир қатор учрашувлар бўлиб ўтмоқда. Улар орасида “Насаф” – “Ал Васл” баҳси ҳам ўрин олганди.\nҚаршидаги “Марказий” стадионда бўлган беллашувда томонлар биринчи бўлимда ҳисобни оча олишмади.\nИккинчи таймнинг 57-дақиқасида Рўзиқул Бердиев шогирдлари кўп сонли ҳужумларидан биринни самарали якунлашди. Бурчакдан Славко Лукич ошириб берган тўпни Игорь Голбан боши билан дарвозага жойлаб қўйди – 1:0.\nБаҳснинг қолган дақиқаларида томонлар ҳар қанча ҳаракат қилишмасин Голбан томонидан киритилган гол ягоналигича сақланиб қолинди.\nШу тариқа, “аждарлар” иккинчи турга келиб, дастлабки ғалабаларини танътана қилишди.\n18:00. “Насаф” – “Ал Васл” 1:0\n“Насаф”: 35.Санжар Қувватов, 6.Азизжон Ғаниев, 7.Одилжон Ҳамробеков, 10.Бобир Абдухолиқов (8.Санжар Рашидов, 90+4), 20.Ислом Кенжабоев (27.Ислом Рашидхонов, 55), 22.Игорь Голбан, 31.Сайдулло Раҳматов, 55.Славко Лукич, 69.Драган Черан, 77.Жасур Ҳасанов (17.Дониёр Нарзуллаев, 83), 92.Умарбек Эшмуродов.\nЗахира: 1.Умиджон Эргашев, 4.Мақсуд Каримов, 5.Ғолиб Ғайбуллаев, 14.Шароф Муҳитдинов.\n“Ал Васл”: 1.Султон Ал Мантери, 3.Абдуллоҳ Салоҳ, 4.Абдулла Жассим, 5.Али Салмон Ал Балуши (78.Халил Хамис, 65), 7.Кайо Канедо (88.Ҳумаид Аббос, 24), 8.Энтони Касерес, 15.Абдулла Ал Нақби, 17.Роналдо Мендес, 22.Муҳаммад Ҳасан (99.Али Солиҳ, 46), 44.Салим Жума Алазизи, 77.Ҳазза Ал Фарези.\nЗахира: 12.Юсуф Абдулла, 13. Холид Ал Шайбони, 24.Ҳамад Ал Болуши, 55.Ахмад Эсса Жума.\nОгоҳлантиришлар: Али Салмон 18, Сайдулло Раҳматов 18, Абдулла Ал Нақби 64, Умарбек Эшмуродов 64, Ҳумаид Аббос 70, Ислом Рашидхонов 90+4.


Тожикистон Қозоғистондан вертолёт сотиб олди\n10:27 30.10.2019 (Янгиланган 10:29 30.10.2019)\n“Сомон Эйр” авиакомпанияси Қозоғистондан харид қилган вертолётидан туризмни ривожлантириш мақсадида фойдаланмоқчи.\nТОШКЕНТ, 30 окт – Sputnik. Нур-Султонда 28 октябр куни Қозоғистонда ишлаб чиқарилган биринчи вертолётни харидорга топшириш тантанали маросими бўлиб ўтди, деб хабар қилмоқда Forbes.kz\nХаридор томон – Тожикистоннинг “Сомон Эйр” авиакомпанияси бўлиб, улар ушбу транспорт воситасидан бизнес ва туризмни ривожлантириш мақсадида фойдаланишни режалаштирган.\nВертолёт Қозоғистон – Франция – Германия қўшма корхонаси ТОО “Еврокоптер Казахстан инжиниринг” компанияси томонидан ишлаб чиқарилган. Н125 вертолёти юқори манёврли, кам вибрацияли ва 5 ўриндиқли қулай салонга эга. Вертолёт атрофни кузатиш учун кенг ойналар билан жиҳозланган.\nМаълумот учун, “Еврокоптер Казахстан инжиниринг” – МДҲ ва Марказий Осиё ҳудудида Airbus Helicoptersнинг ЕС145, Н125, Н130 вертолётларини ишлаб чиқарувчи, сотувчи ва химат кўрсатувчи ягона корхонадир.\nЎзбекистонда коронавируснинг 32-қурбони қайд этилди. Бугун касалланган Шайхонтоҳур туманида яшовчи 71 ёшли М.Г. вафот этди.\nТОШКЕНТ, 5 июл — Sputnik. Ўзбекистонда коронавирусдан 32-ўлим қайд этилди. Бу ҳақда Соғлиқни сақлаш вазирлиги хабар қилмоқда.\nТошкент шаҳри Шайхонтоҳур туманида яшовчи, 71 ёшли онахон М.Г. жорий йил 30 июнь куни коронавирус аниқланганлиги сабабли Эпидемиология, микробиология ва юқумли касалликлар илмий-текшириш институти клиникасининг реанимация бўлимига ётқизилган.\nУнга “юрак ишемик касаллиги, гипертония, стенокардия, қандли диабет, сурункали буйрак етишмовчилиги, икки томонлама пневмония оғир кечиши, ўткир нафас етишмовчилиги” ташхиси қўйилган.\nБироқ шифокорларнинг стандартлар асосида ўтказган тезкор реанимацион муолажаларига қарамасдан бемор ўткир юрак-қон томир ва ўпка етишмовчилигидан вафот этди.\n10:15 05.07.2020 (Янгиланган 10:16 05.07.2020)\nТошкентда аҳоли орасида коронавирус аниқланишда давом этмоқда. Тун давомида яна уч пойтахтлик коронавирус билан касаллангани маълум бўлди.\nТОШКЕНТ, 5 июл — Sputnik. Ўзбекистонда аниқланган коронавирус ҳолатлари 121 тага кўпайди.\n“2020 йил 5 июль соат 10:00 ҳолатига кўра, Ўзбекистонда коронавирус инфекцияси қайд этилганлар сони 9829 (+121) нафарни ташкил этмоқда”, - дейилган Соғлиқни сақлаш вазирлиги хабарида.\nЯнги касалланганларнинг 106 нафари карантин марказидаги фуқаролар орасида, 7 нафари Тошкент шаҳрида (шундан 4 нафари коронавирусга чалинганлар билан мулоқотда бўлиб, карантинга олинган фуқаролар орасида, 3 нафари аҳоли орасида), 7 нафари Тошкент вилоятида (шундан 4 нафари коронавирусга чалинганлар билан мулоқотда бўлиб, карантинга олинган фуқаролар орасида, 3 нафари аҳоли орасида), 1 нафари эса Сирдарё вилоятида халқаро юк ташувчи автомашина ҳайдовчилари орасида аниқланган.\nШу пайтга қадар 6425 нафар коронавирус инфекциясига чалинган фуқаролар соғайган.\nҲозирда мамлакатда 3373 нафар бемор даволанмоқда. Улардан 15 нафари оғир, 10 нафари эса ўта оғир аҳволда.


2. Қизилқумдаги камёб эндемик ўсимлик.\nИлдизи тугунаксимон йўғонлашган кўп йиллик ўт. Илдиз бўғизи қалин малла тукли. Пояси 2–3 та, баъзан битта, шохланган, шохчалари якка саватчали, тукли. Барглари юмшоқ, ҳар икки томони ётиқ тукли, четлари текис ёки эгрибугри. Илдизолди барглари кенг наштарсимон, эни 1,5–2 см, бандли. Поядаги барглари қалами наштарсимон, бандсиз, пояни ярим қамраб олган. Саватчаси дастлаб цилиндрсимон, кейинчалик эса тескари чўққисимон. Мевалаганда саватчаси пастга қараб эгилади. Ўрама баргчалари кумушранг туклар билан қопланган. Гуллари сарғиш. Уруғи 6–7 мм узунликда, оқ момиқ тукли. Апрелда гуллаб, уруғи май ойида етилади.\nҚорақалпоғистон: Қизилқумда Султон Увайс тоғида тарқалган.\nҚолдиқ тоғларнинг қояларида ва тошли ёнбағирларда ўсади.\nЖуда кам тарқалган.\nМаълум тупроқ шароитига мослашганлиги сабабли кам тарқалган.


Каддафининг иккинчи ўғли устидан суд иши қайтадан бошланди\n14:21 / 07.12.2015\nЎтган якшанба куни Триполида Ливиянинг собиқ раҳбари Муаммар Каддафининг ўғли Саъдийнинг иши қайтадан кўриб чиқила бошланади. У 2011 йилга инқилобдаги норозилик намойишларини куч билан бостиришда ва юзлаб одамларнинг ўлимига сабаб бўлишда айбланмоқда. Бундан ташқари, у Ливия футбол федерацияси мулкини ноқонуний ўзлаштириш ҳамда ливиялик таниқли футболчи Башир ар-Риёнийнинг ўлимида айбланмоқда.\nЭкспертларнинг таъкидлашича, янги ҳукумат ўз рақибларидан ўч олиш билан овора экан, мамлакат ИШИД плацдармига айланиб қолмоқда. Суриядаги ихтилоф туфайли Ливиядаги вазият жаҳон ҳамжамияти наздида иккинчи даражага тушиб қолди, лекин Каддафининг ағдарилиши билан мамлакатдаги вазият яхшиланмади.\nБМТнинг охирги ҳисоботига кўра, Ливияда ИШИДнинг бўлинмалари мустаҳкам ўрнашиб олган бўлиб, Африканинг бошқа давлатларига киришда айнан шу ердан фойдаланмоқда. Бу пайтда эса мамлакатнинг янги ҳукумати эски рақибларини йўқ қилиш билан овора. Каддафининг ўғилларидан бири Сайфулислом қатл ҳукмининг ижросини қамоқда кутмоқда. Унинг укаси Саъдий эса, суд ишни кўриб чиқишни вақтинчалик тўхтатганига қарамай, бир неча ойдан буён қамоқда сақланиб келмоқда.\nСаъдий Муаммар Каддафининг иккинчи никоҳидан бўлган иккинчи фарзанддир. Унинг болалиги ҳақида деярли ҳеч нарса маълум эмас. Ўша пайтларда мамлакатнинг олий органи бўлмиш инқилоб қўмондонлиги кенгаши раиси Каддафи ўғлининг футболга бўлган қизиқишини рағбатлантириб, келажакда унинг профессионал спортчи бўлишига замин яратди.\nСаъдийнинг Триполидаги машғулотларига Муаммарнинг дўсти бўлган Диего Марадона келиб турарди. Шунга қарамай, Саъдий Ливиянинг бир нечта клубларида тўп сурди, терма жамоа таркибида эса икки марта майдонга тушди. Италиянинг “Перужа”, “Удинезе”, “Сампдория” жамоалари таркибида эса умумий ҳисобда икки марта майдонга тушди.\n“Ал-Иттиҳод”га бир йил мураббийлик қилган Лев Иванов ўша пайтда жамоа таркибида тўп сурган Саъдийнинг истеъдодига анча паст баҳо берган эди.\n“Каддафининг ўғли ўзича жиддий бўлиб юрарди – атрофида ҳар доим тан соқчилари бўлар, машғулотларда 6-7 автоматчилар турарди. Унинг машинаси билан бирга қўриқчилар ўтирган 2та жип юрарди”, - эслайди мутахассис.\nФутболчи сифатида жуда секинлигига қарамай, жарима тўплари ва пенальтиларни фақат у тепар, бирорта мураббий уни ўйиндан олиб ташлашга журъат эта олмас эди. Унинг ҳатто Италия клублари таркибида тўп сургани эса Сильвио Берлускони бош вазирлиги йилларида Ливия-Италия иқтисодий муносабатларининг илиқлиги билан тушунтирилади.\nСпорт карьераси билан бир пайтда Саъдий тадбиркорлик билан ҳам шуғулланарди. Нефть бизнесидан ташқари, у футбол жамоаларининг акцияларини харид қилар ёки Италия учун манфаатли шартномалар тузар, бунинг эвазига эса уни ўша клубларга қабул қилишарди.\n2010 йили у Тунис билан чегарада “чўл ичидаги мини-Гонконг” деб номланган эркин иқтисодий зонани ташкил этишга бел боғлади. Ҳолливуднинг Natural Selection кинокомпаниясининг яратилишига 100 млн доллар пул киритган Саъдий киносаноатни ҳар доим севганини таъкидлаб ўтди. Аммо бу лойиҳаларнинг бари аро йўлда қолиб кетди.\nИсён бошланганда Саъдий унинг асосий ўчоғи бўлмиш Бинғозида эди. Аскарлардан бирининг ВВС радиосига берган интервьюсида айтилишича, Саъдий исёнчиларга бир кун тегинмасликка, эртасига эса ўт очишга буйруқ берган. Ўша ерда 200 киши ўлдирилган. Саъдийнинг ўзи буни исёнчиларнинг аскарларга ҳужум қилгани ва улар ўзларини ҳимоя қилишга мажбур бўлгани билан тушунтиришга уриниб келмоқда.\nБинғозини ушлаб қололмаган Саъдий Триполига, у ердан эса Нигерга қочди. Оиланинг бир қисми Жазоирда, бир қисми Уммонда яширинди. 20 октябрь куни Каддафи исёнчилар томонидан шафқатсизларча ўлдирилди. Унинг омон қолган қариндошлари таъқибга олинди.\nИнтерпол Нигерни Саъдийни топширишга узоқ кўндирди. Дастлаб Нигер унга бошпана гуманитар асосда берилганини таъкидлаб, бундан бош тортди, кейинроқ эса, 2014 йили Саъдий шартни бузиб, унга ажратилган уйдан чиқиб кетганини сабаб қилиб кўрсатиб, Триполига экстрадиция қилди. Ўша йилнинг ёзида интернетда пайдо бўлган бир видеороликда Саъдийнинг “ал-Хадба” қамоқхонасида қийноққа солингани акс этди.\nХалқаро ҳуқуқ ҳимоячиларининг эътироф этишича, Ливиянинг қамоқларидаги шароитлар Каддафи замонидагидан анча қаттиқлашиб, судлар амалда сиёсий рақибларни йўқ қилиш машинасига айланди. “Ливия суверенитетини йўқотгани боис, ҳеч қандай суд жараёнлари адолатли ва холис ўтиши мумкин эмас. Ливияда қонун ҳам, нейтрал судьялар ҳам йўқ”.\nМамлакатнинг кўпчилик қисмини амалда назорат қилмайдиган ҳукумат суддан усталик билан фойдаланмоқда. Саъдий ва бошқаларнинг иши кўрилаётган бу муассасаларни “кенгуру суди” деб аташмоқда. Бундай судларда қандай қарор чиқарилиши фактларга эмас, ҳукуматнинг манфаатларига ҳамда судни назорат қилаётган қуролли гуруҳ иродасига боғлиқ.\nБМТ мутахассисларининг фикрича, Ливияда ИШИДнинг 2 минг жангариси бор, ва улар ҳукуматнинг кучсизлигидан фойдаланиб, мамлакат ичидаги ҳудудларини кенгайтирмоқда. Бинғози ва Сирт шаҳарлари аллақачонлар жангарилар назорат остида. Сиртнинг ўзидаёқ 1.5 минг жангари турибди. ИШИД расмийлари бир неча маротаба Ливия ўз фаолиятини нафақат Африка, балки Европа томон кенгайтириш учун энг тўғри келадиган мамлакат эканлигини айтган эди. Ливия денгиз орқали Италия билан чегарадошдир.\nАйни кунларда мамлакатда икки ҳукумат, уч этнос ва кўплаб террорчи гуруҳлар ўртасидаги кураш давом этмоқда.


Оила – муқаддас даргоҳ – Imom Buxoriy xalqaro ilmiy-tadqiqot markazi\nHome / МАҚОЛАЛАР / Оила – муқаддас даргоҳ\n21/05/2019\tМАҚОЛАЛАР 185 кўрилган\nМуғира бин Шуъба розияллоҳу анҳу айтадилар: Мен бир аёлга совчи қўйдим. Расулуллоҳ соллаллоҳу алайҳи васаллам менга: “Уни кўрдингми?” – дедилар. Мен: Йўқ, дедим. Шунда Расулуллоҳ соллаллоҳу алайҳи васаллам: “Уни кўргин, кўриб (билиб) турмуш қуришлик ўртангизда улфат ва муҳаббат пайдо бўлишига сабаб бўлади”, дедилар (Имом Термизий ривояти)\nКейинги пайтларда оила мустаҳкамлиги, келин-куёвнинг бахтли, туғилажак зурриётларнинг соғлом бўлишини ўйлаб никоҳ олдидан келин-куёвни тиббий кўрикдан ўтказиш ҳам жорий этилди. Авайлаб-ардоқлаб вояга етказган қизини не-не умидлар ва катта харажатлар билан турмушга узатган, қизлари туфайли куёвли бўлган, набираларни орзу қилган ота-она тўйдан кўп ўтмай куёвининг бедаво дардга йўлиққанини билса, қай аҳволга тушишини бир ўйлаб кўринг.\nЁки олган келинингиз бедаво хасталикка чалинган бўлсаю, ота-онаси буни яшириб, узатиб юборишган бўлса-чи? Ана шундай кўнгилсиз воқеаларнинг олдини олиш, оила ва фарзандлар иқболини ўйлаб, соғлом оила ва турмушни барпо этиш мақсадида жорий этилган бу тадбирнинг келин-куёвга ҳам, уларнинг яқинларига ҳам фақат фойдаси бор. Пайғамбаримиз соллаллоҳу алайҳи васаллам мўмин-мўминга фириб беришлиги, уни алдаши мумкин эмаслигини таъкидлаб шундай деганлар:\nАбу Ҳурайра розияллоҳу анҳудан ривоят қилинади, Расулуллоҳ соллаллоҳу алайҳи васаллам: “Ким фириб берса, у мендан эмас”, дедилар (Имом Муслим ривояти)\nРасулуллоҳ соллаллоҳу алайҳи васалламнинг ходимлари Анас ибн Молик розияллоҳу анҳудан ривоят қилинган бошқа бир ҳадисда Пайғамбар алайҳиссалом: “Ҳеч бирингиз ўзига яхши кўрган нарсасини биродарига ҳам яхши кўрмагунича мўмини комил бўла олмайди”, дедилар”, дейилган. (Имом Бухорий ва Имом Муслим ривояти)\nЯна бир муҳим масала, бу – қурилган оилани бус-бутун сақлаб қолиш. Динимизда оила қуришга тарғиб этиш билан бирга, уни яхшилик билан тутишга буюрилган. Агар эр-хотин ўзаро келиша олмаган тақдирларида ислоҳ қилиш учун ҳар икки томондан ҳакамлар жалб этиш лозим бўлади.\n“Агар улар (эр-хотин)нинг оралари бузилиб кетишидан қўрқсангиз, эр оиласидан бир ҳакам, хотин оиласидан бир ҳакам юборингиз. Агар (эр-хотин) ислоҳни хоҳласалар, Аллоҳ ўрталарини мувофиқлаштиргай. Албатта, Аллоҳ билимдон ва хабардор зотдир” (Нисо сураси, 35-оят). Зеро, эр-хотиннинг орасини ислоҳ қилиш энг савобли амал саналади.\nНаманган вилояти, Мингбулоқ тумани,\n“Мулло Тожи Аҳмад” жоме масжиди имом\nхатиби Жобирхон Рашидов


Жиззах вилояти Дўстлик тумани марказида, Алишер Навоий маҳалласи ҳудудида 2019 йил охирида «Янгиқишлоқ» жоме масжиди қурилиш ишлари бошланган эди.\nТўлиқ ҳашар йўли билан қурилаётган масжид 8 қиррали шаклда барпо этилмоқда ва унинг майдони 1600 квадрат метр бўлиб, гумбазининг энг юқори нуқтаси 27 метр баландликда бўлади.\nМасжид битгач, унда бир вақтнинг ўзида 2,5 мингдан ортиқ юртдошларимиз намоз ўқишлари мумкин.\nМасжид Дўстлик туманининг Алишер Навоий, Саноатчилар, Ғафур Ғулом, Чинобод, Мевазор маҳаллалари ҳамда Дўстлик, Арнасой Мирзачўл туманларига ташриф буюрувчи мусулмонларнинг ўз фарзларини адо этишлари учун қулай бўлган туманлараро ўтувчи йўлга яқин жойда бунёд этилмоқда.\nБугунги кунда Дўстлик туманида истиқомат қилаётган 60 мингдан ортиқ фуқаро ўтган асрнинг 80-йилларида масжидга мослаштирилган клуб биносида беш вақт намоз, жума ва ҳайит намозларини ўқиб келишмоқда. Аммо ушбу масжид бугунги кунда туман марказидаги аҳоли сонига ҳамда бугунги кун талабларига тўлиқ жавоб бермайди.\nШу кунгача саховатпеша юртдошларимизнинг 500 миллион сўмдан ортиқ кўрсатган ёрдамлари сабаб, масжиднинг пойдевор қисмидаги қурилиш ишлари якунланмоқда.\n«Масжид қуриш уни обод қилиш Аллоҳ улкан савобни ваъда қилган афзал амаллардан бўлиб, у инсон вафотидан кейин ҳам савоби тўхтамай ёзилиб турадиган садақайи жория ҳисобланади», — дейди Дўстлик тумани бош имом хатиби Аҳмадқул Абдурасулов.\nАллоҳ таоло тавба сурасида шундай марҳамат қилади: «Албатта, Аллоҳнинг масжидларини фақат Аллоҳ ва охират кунига имон келтирганлар, намозни тўкис адо этганлар, закотни берганлар ва Аллоҳдан бошқадан қўрқмаганларгина обод қиладилар. Ажаб эмаски, ана ўшалар ҳидоят топгувчилардан бўлсалар».\nРасули акрам соллаллоҳу алайҳи вассаллам айтдилар: «Ким Аллоҳ учун бир масжид бино қиладиган бўлса — у хоҳ катта бўлсин, хоҳ кичик бўлсин — Аллоҳ унга жаннатдан бир бино қурдиради».\nАллоҳнинг каломида келтирилган ва Пайғамбаримиз Муҳаммад соллаллоҳу алайҳи вассаллам тасдиқлаган улуғ ажрга сазовор бўлиш, масжид қуриш савобига шерик бўлиш ниятидаги юртдошларимизни Аллоҳнинг уйини барпо қилишда ҳисса қўшишга чорлаб қоламиз.\nМасжид қурилиши учун эҳсон қилиш ниятида бўлсангиз ушбу ҳисоб рақамларига ўз эҳсонларингизни ўтказишингиз мумкин:\nUzCard - Аҳмадқул Абдурасулов номида 8600 0609 3099 1428\nҲисоб рақами: Дўстлик тумани «Халқ банки»\nМурожаат учун телефон: (94) 190-26-28;\nАҳмадқул Абдурасулов Дўстлик тумани бош имом хатиби


АҚШ давлат котиби ёрдамчисининг ўринбосари Даниел Розенблюм Ўзбекистонга ташриф буюради\nЖанубий ва Марказий Осиё ишлари бўйича АҚШ давлат котиби ёрдамчисининг ўринбосари Даниел Розенблюм Ўзбекистонга расмий ташриф билан келади.\nТашриф чоғида давлат расмийлар билан учрашувлар режалаштирилган. Уларда икки томонлама муносабатларнинг аҳволи ва уларнинг ривожланиши муҳокама қилинади. Томонлар долзарб халқаро ва минтиқавий муаммолар масаласида фикр алмашишади, деб хабар беради Ўзбекистондаги АҚШнинг элчихонаси.\nЭслатиб ўтамиз, сўнгги марта АҚШ дипломати Ўзбекистонга шу йилнинг апрел ойида ташриф буюрди ва ташқи ишлар вазири Абдулазиз Комилов билан учрашди. Шунингдек Розенблюм ва Комилов суҳбат чоғида шу йил январ ойида Вашингтонда бўлиб ўтган Ўзбекистон-АҚШ сиёсий маслаҳатлашувларнинг натижаларини муҳокама қилган.\nЎз исмини ошкор этмаслик шарти билан фикрини билдирган экспертга кўра, АҚШ давлат департаменти вакилининг ташрифи Ўзбекистондаги сўнгги воқеалар билан боғлиқ - яъни президент Ислом Каримовнинг ўлими билан.


Ўзбекистонда гўдаклар ўлими кўрсаткичи юқорилигича қолмоқда — ЮНИСЕФ – mulkdor.com\nNovember 8 2018, 05:11 ЖамиятТиббиётЎзбекистонЯнгиликлар\nЎзбекистонда беш ёшгача бўлган болалар ўлимининг 57 фоизи неонатал давр -ҳаётининг илк 27 кунида содир бўлмоқда. Уч асосий сабаб — барвақт туғруқ, асфиксия ва инфекциялар. Бу маълумотлар гўдаклар ўлимини камайтириш ва уларни парвариш қилиш сифатини ошириш бўйича Миллий консултатив йиғилишда эълон қилинди, дея хабар берди ЮНИСЕФнинг мамлакатдаги ваколатхонаси матбуот хизмати «Газета.uz”га.\nОлий Мажлис Сенатининг 20-ялпи мажлисида Шавкат Мирзиёев нутқ сўзлаб, бугунги куннинг энг долзарб муаммоларига тўхталди. Бу ҳақида Кун.уз мухбири хабар бермоқда. Мухбир ўз ...\nЖамиятJune 22 2019, 04:06


«Дақиқалар, сониялардан тўғри фойдаланишни ўрганинг» — сенаторлар, депутатлар ҳамда вазирлар мактаб битирувчиларини табриклади | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\n«Дақиқалар, сониялардан тўғри фойдаланишни ўрганинг» — сенаторлар, депутатлар ҳамда вазирлар мактаб битирувчиларини табриклади\n«Дақиқалар, сониялардан тўғри фойдаланиш...\n11:12 / 25 May\nЎзбекистонда 25 май — умумий ўрта таълим мактабларида ўқишнинг сўнгги куни. Ушбу кунда мактабларда сўнгги қўнғироқ байрами нишонланади. «Дарё» нашри мазкур кун муносабати билан Олий Мажлис Сенати ва Қонунчилик палатаси аъзолари, ҳукумат вакиллари, Судьялар олий кенгаши раиси, Масс-медиани қўллаб-қувватлаш ва ривожлантириш жамоат фонди раҳбариятидан мактабни тамомлаб, катта ҳаёт остонасида турган ўқувчи-ёшларга тилакларини жамлади.\nИллустрация: «Дарё» / Дилзода Ҳамиджонова\n«Ҳаётингиздаги яна бир масъулиятли босқичга қадам қўяётганингиз билан табриклайман»\nСизларни беғубор ўқувчилик даврингизни ортда қолдириб, шу йиллар давомида қадрдон бўлиб қолган мактабингиз, ота-онадек ғамхўр устоз-у мураббийларингиз билан хайрлашиб, эзгу орзу-ниятлар билан ҳаётингиздаги яна бир масъулиятли босқичга қадам қўяётганингиз билан самимий табриклайман.\nИшонаманки, сизлар ўқиб-ўрганишда давом этиб, яратилаётган имкониятлардан унумли фойдаланиб, келажакда юртимиз тараққиётига муносиб ҳисса қўшадиган фидойи ва ватанпарвар инсонлар бўлиб етишасизлар.\n«Тўхтамай яша, тўхтаган кунинг ҳамма нарсангдан маҳрум бўласан ва эришишинг мумкин бўлганларидан ҳам қуруқ қоласан!»\n2022 йилда 600 минг нафар ёшлар мактабни тамомлайди. Битирувчи йигит-қизларимизга бир қанча тавсияларимизни бериб ўтсам:\n1. Хорижий тилларни ўрганинг. Шиддат билан ривожланаётган ҳозирги даврда, технологиялар асрида бу жуда муҳим аҳамиятга эга. Айниқса, инглиз тилини ўрганиб, IELTS сертификатини олиш орқали ёшларимиз кўплаб ютуқларга эришишлари мумкин. Зўр дастурчи бўлиш учун ҳам тил билиш керак. Нафақат IELTS, балки бошқа хорижий тилларни ҳам ўрганиш лозим.\nБу борада йигит-қизларимизни қўллаб-қувватлаш учун 2021 йил 1 майдан бошлаб IELTS, TOEFL, GMAT, GRE, SAT каби 5 та; 2022 йил 1 январдан эса араб, хитой, француз, рус, испан, корейс, япон, итальян, турк ва немис тиллари бўйича 13 та халқаро имтиҳон тизимларида (жами 18 та халқаро имтиҳон тизимларида) юқори натижага эришган ёшларнинг имтиҳон харажатларини Ёшлар ишлари агентлиги томонидан қоплаб бериш тизими йўлга қўйилган.\n2. IT соҳаси ва замонавий касбларни ўрганинг. 2021 йилги маълумотларга кўра, Ўзбекистонда IТ мутахассисларнинг йиллик ўртача маошларини келтириб ўтаман:\nJava: 3600 доллар — 24,000 доллар,\nPython: 4800 доллар — 24,000 доллар,\nC#: 3300 доллар — 20,000 доллар,\nC++: 4000 доллар — 30,000 доллар,\nNET: 3600 доллар — 22,000 доллар,\nPHP: 2500 доллар — 18,000 доллар.\nАлбатта, бу ўртача маошлар, холос. Дастурчиларимиз орасида бундан бир неча баробар кўп даромад топаётганлари ҳам бор.\nIT соҳасини ўрганиш учун ҳаммада ҳам имкон бўлмаслиги ёки компьютер (ноутбук) олишда маблағ бўлмаслиги мумкин. Бу борада ҳам ёшлар учун имкониятлар бор. 2019 йил Ўзбекистонда бир миллион маҳаллий дастурчини тайёрлаш бўйича One Million Uzbek Coders («Бир миллион ўзбек дастурчилари») лойиҳаси ишга туширилди. Бу лойиҳа 2017 йилда БААда ишга туширилган One Million Arab Coders лойиҳанинг аналоги ҳисобланади.\nЛойиҳанинг биринчи босқичида https://uzbekcoders.uz онлайн платформаси орқали ўзбек тилида глобал меҳнат бозоридаги тўртта энг талабгир мутахассислик — Data Analysis, Android Programming, Full-Stack Development ва Frontend Development бўйича бепул онлайн курслар ташкил қилинган.\nПрезидент фармонига кўра, 2021 йил, 1 июндан «Халқ банки», «Алоқа банк» ва «Микрокредитбанк» томонидан ушбу лойиҳа доирасида ўқув курсларини муваффақиятли тугатган ва сертификат олган ёшларга компьютер харидлари учун БҲМнинг 25 бараваридан кўп бўлмаган миқдорда истеъмол кредитлари ажратилади. Бу кредит 2 йилга берилади ва унинг фоизи Ёшлар ишлари агентлиги томонидан қоплаб берилади. Асосий қарз эса кредит олувчининг ўзи томонидан тўланади.\n3. Ўз устингизда доим ишлашдан, ҳаракат қилишдан ва китоб ўқишдан ҳеч қачон тўхтаманг! Қайси соҳа бўлмасин, унинг ўз илми ва китоби бор. Қурувчи, дастурчи, шифокор, математик, иқтисодчи, ҳуқуқшунос, педагог, қишлоқ хўжалиги бўйича мутахассис, умуман, қайси соҳани танласангиз ҳам, шу соҳанинг энг зўр мутахассиси бўлинг. Бунинг учун доим инсон ҳаракатда ва изланишда бўлиши керак. Энг муҳими эса, доим китоб ўқиш керак. Хорижий тилларни ўрганиш ортидан сиз учун бутун дунё эшиклари, китоблари очилади. Энг яхши китобларни, манбаларни бемалол ўқиб, тушуниб, соҳангизнинг энг яхшиси бўласиз. Бир қоидани доим ёдингизда тутиб, шунга амал қилинг: «Тўхтамай яша, тўхтаган кунинг ҳамма нарсангдан маҳрум бўласан ва эришишинг мумкин бўлганларидан ҳам қуруқ қоласан!»\nЮқорида ёшлар учун яратилган бир қанча имкониятларга қисқача тўхталиб ўтдик. Аслида бугунги кунда йигит-қизларимиз учун 100 дан ортиқ имкониятлар бор. Мактабни тамомлаётган ёшларимизга https://yoshlarportali.uz платформасига кириб кўришни ва ўзлари учун мос имкониятлардан унумли фойдаланишни сўраб қоламан. Ҳамма соҳада ёшларимиз учун яхши имкониятлар бор ва уларнинг барчаси ушбу порталда тақдим этилган.\nСенатор, Ёшлар ишлари агентлиги директори Алишер Саъдуллаев\n«Иложсиз қолсангизгина давлат хизматида ишланг»\nМактаб битирувчиларига айтмоқчи бўлганим: имкон даражасида умрингизни, тирикчиликни давлат хизматчиси сифатида ўтказишга олиб келадиган касб танлашдан йироқ бўлишга интилинг, иложсиз қолсангизгина давлат хизматида ишланг. Эркингизни, ички потенциалингизни рўёбга чиқаришга олиб келадиган ҳаёт йўлини танлашга куч топа олинг, бу йўлда ўзингизни чиниқтиринг.\n«Доимо ўз устингизда ишлаш, ўрганишдан чарчаманг»\nМактаб битирувчиларининг бахтиёр чеҳраларига боқаркансиз, шоирнинг қуйидаги машҳур сатри ёдга тушади: «Оҳ, сенинг ёшлигинг менда бўлсайди?!» Биргина сатрда нафақат унинг муаллифи, балки умрнинг маълум довонидан ошган барча инсонларнинг дард-у армонидан ташқари ҳаваси мужассамдек...\nНега ҳавас қилмайдик сизларга?\nМактабни битирмоқ – мустақил ҳаётга илк қадам қўйишдир. Не бахтки, сизлар мустақил Ўзбекистоннинг мустақил ҳаётга илк қадамини қўяётган ўғил-қизларидирсизлар! Ўқиб, камол топишингиз учун давлат ва жамият барча чораларни кўраётирки, бундай саодатни нотинчлик ҳукм сураётган дунёнинг бир талай давлатлари ёшлари фақат орзу қилишлари мумкин, холос. Демак, сизнинг зиммангиздаги биринчи вазифа – тинчлик ва фаровонликнинг қадрига етиб, чуқур илм билан касб эгаллаш, келажакда ота-она, эл корига ярайдиган фарзанд бўлмоқликдир.\nЮртга муносиб фарзанд бўлмоқ, аввало, шу юртни танасиз ва таъмасиз севмоқ деганидир.\nКелажак бугундан бошланиши эътиборга олинса, Янги Ўзбекистоннинг таянчлари сизлар эканингиз янада ойдинлашади.\nҚайси соҳа ёки касбни эгалламанг, сизларда қонунга ҳурмат ҳисси шаклланишини жуда-жуда истар эдим. Чунки, ҳар қандай соҳа фаолияти қонун билан тартибга солинади. Иккинчидан, ҳуқуқий-демократик жамият деганда биринчи навбатда қонунга итоаткорлик тушунилади. Қонунга итоаткорлик эса кишининг ҳуқуқий маданиятида акс этади.\nЎрганиш, интилишга кўп нарса боғлиқ. «Интилганга толе ёр» деган ҳикма бежиз эмас. Доимо ўз устингизда ишлаш, ўрганишдан чарчаманг. Шунда ҳаёт синовлари сизни ҳеч қачон букиб қўяолмайди, ўз йўлингиздан адашмайсиз.\nХолмўмин Ёдгоров, Судьялар олий кенгаши раиси\n«Бой-бадавлат, бахтли яшамоқчи бўлсангиз илм олинг, ҳунар ўрганинг»\nҲурматли битирувчилар! Сиз бугун катта ва узун йўлнинг бошида турибсиз. Бу йўлда барчангизга омад ёр бўлишини тилайман.\nАгар ҳаётда ўз ўрнингизни топмоқчи бўлсангиз, илм ва ҳунар олинг. Бой-бадавлат яшамоқчи бўлсангиз ҳам илм ва ҳунар олинг. Бахтли яшамоқчи бўлсангиз ҳам албатта илм олинг. Оилангиз, фарзандларингиз соғлом бўлишини хоҳласангиз албатта билимли бўлишга интилинг.\nАлбатта яхши ўқимасдан ҳаётда ўз ўрнинига эга бўганлар ҳам топилади. Лекин бундай саноқли ҳолатлар жуда машаққатли йўлни босиб ўтишга, алал-оқибат барибир билим ўрганишга мажбур қилади. Лекин илм ёки ҳунар ҳар қандай мақсадга тезроқ етишга орзуларга осонроқ эришишга ёрдам беради.\n«Илм олишга имконият йўқ, мактабда ёмон ўқитишди, таълим яхши эмас», деган гапларнинг ҳаммаси ғирт баҳона. Бу сизни юпатади, фақат орқага қайтаради, бу сизнинг олдингиздаги тўсиқ. Агар сиз шу тўсиқни енгиб ўта олсангизгина, ҳеч нарсани ўйламай илм олсангиз, ҳунарли бўлсангиз, шунда ютасиз.\nЯна бир бор айтаман, яхши яшамоқчимиз? Орзуларингизга етмоқчимисиз? Ундай бўлса илм ёки ҳунар олинг. Энг зўри бўлинг. Шунда сиз ҳаммага керак бўласиз.\nАллоҳ ҳаммангизни омадингизни берсин!\nКомил Алламжонов, Масс-медиани қўллаб-қувватлаш ва ривожлантириш жамоат фонди Васийлик кенгаши раиси\n«Атрофингиздаги олам қандай бўлиши аввало ўзингизга боғлиқ»\n«Азиз ёшлар! Бугун сиз мактабни тарк этиб, мустақил ҳаётга қадам қўймоқдасиз. Олдинда сизни катта ҳаёт кутмоқда. Унинг ўзига яраша баланд-пастликлари бўлади. Ғалабалар-у, машаққат, хурсандчилик-у, кўнгилсизлик, омад-у хатарлар, буларнинг барчасига дуч келасиз.\nМустақил ҳаёт остонасида ҳар бир йигит-қизнинг олам-олам орзулари бўлади. Бироқ вақт ўтган сари, у ёки бу сабабга кўра, кўп қизларнинг орзулари армонга айланади, умидлари пучга чиқади. Сингилларим! Ёдингизда бўлсин, сиз бахтли бўлишга, умрингизни ўзингиз истагандек яшаб ўтишга лойиқсиз!\nАтрофингиздаги олам қандай бўлиши аввало ўзингизга боғлиқ. Эзгу ният, аниқ мақсадлар, ўзига ишонч, қатъият ва албатта,билим доимий ҳамроҳингиз бўлса, албатта муродингизга етасиз!\nТўлақонли таълим олган, илмли, дунёқараши бой қизлар оилада ҳам, жамиятда ҳам муносиб ўрнини топади. Аёл зукко умр йўлдоши, фаросатли келин, оқила она бўлишидан ташқари, кучли, ўз ишини яхши биладиган, керакли мутахассис бўлса, ўзини ҳар томонлама бахтли ҳис қилади!\nШундай экан, таълим олишдан тўхтаманг, азиз қизлар! Йўлингизни мустақил танлашдан чўчиманг! Олдинга дадил қадам қўйинг!\nБарчангизга бахт, сиҳат-саломатлик ва муваффақият тилайман! Кўзларингиз доим чақнаб турсин, омад сизга ҳамиша ёр бўлсин!»\nСаида Мирзиёева, Масс-медиа фонди Васийлик кенгаши раиси ўринбосари\n«Дақиқалар, сониялардан тўғри фойдаланишни ўрганинг»\nЁшларга тилагимиз – қандай синовлар бўлмасин, қандай натижа бўлмасин олға интилишга ўрганишсин. Баъзан инсон хато қилади, баъзан эса ютуққа эришади. Хатолардан тўғри хулоса чиқаришга ўрганасиз. Ютуқлар эса яна янги ташаббусларга чорлайди.\nДақиқалар, сониялардан тўғри фойдаланишни ўрганинг. Вақтни тўғри тақсимлашга одатланинг. Бир кунлик иш режаларингиз орасида китоб ўқиш албатта ўрин олсин. Билимларни мустаҳкамлашда китобдан ҳам кучли восита йўқлиги бу исбот талаб қилмайдиган аксиома. Чунки китоб ўқиш орқалигина ғояларингизни шакллантирасиз. Ўйлайманки, ҳозирги ёшларда ўз имконларини намоён этишлари учун шароитлар етарли.\nДавлат ва жамият томонидан мотивация кучли. Улардан талаб қилинадигани — шижоат ва ташаббускорлик.\nҲаммамизнинг бошимиздан ўтган. Ёшликда оддий нарсаларга ҳам сиқилаверардик. Ҳозир ўша воқеаларни таҳлил қилсак булар арзимас ҳолатлар эканлигини кўриб, юзимизга табассум югуради. Ёшлик шунчалик тез ўтиб кетадган фурсатки, уни сиқилиш, кимнингдир гапидан таъсирланиб хафа бўлишга арзимайди. Унда ҳаммамиз чиройли из қолдириб яшашимиз керак. Айтмоқчиманки, ҳаётдан лаззатланиб яшанглар!\nМустақил ҳаёт остонасида турган бугунги битирувчи ёшларга келажакка ишонч билан қадам ташлашларини, ўз билими ва салоҳияти билан давлатимиз тараққиётига ўз ҳиссаларини қўшишларини тилаймиз!\n«Сиз ота-онангиз ва жонкуяр устозларингиз ишончини оқлайсиз»\nБугун беғубор ўқувчилик даврини ортда қолдириб, қадрдон мактаб, устоз ва мураббийлар билан хайрлашиб, ҳаётнинг янада масъулиятли босқичига қадам қўяётган ўғил-қизларимизни табриклашдан мамнунман. Ишончим комилки, сиз Янги Ўзбекистоннинг муносиб пойдеворлари сифатида ота-онангиз ва жонкуяр устозларингиз ишончини оқлайсиз.\nМамлакатимизда кечаётган улкан бунёдкорлик ишларига ўз ҳиссангизни қўшасиз. Зеро, бугун сизни эркин ва мукаммал таълим олишингиз, келажагингиз ва порлоқ истиқболингиз учун мустаҳкам шароит яратилди ва бу ишлар изчил давом этмоқда. Сиздек, қалби пок орзу-умидлар билан тўлган азму шижоатли ёшлар тимсолида халқимиз ва ватанимиз келжагини кўрамиз. Сизга фақат омад ва бахт ҳамроҳ бўлсин.\n«Биргина китоб ўқитиш билан иш битмайди»\n«Ҳар бир ибтидонинг ўз интихоси бўлгани каби бугун олий таълим муассасалари бағрида ўқиб-изланаётган талабалар эртага бизнинг меҳнатимиз маҳсулини намоён этувчи битирувчига айланади. Бу давр ёшлар учун энг синовли палла эканини эътироф этиш жоиз.\nМен ёшларимиздаги бу ўтиш даври изтиробларини қалбан ҳис этаман. Биз ҳам бу зиналарни босиб ўтганмиз, бир маслаҳатгўйга, тўғри йўл кўрсатгувчига эҳтиёжимиз бўлган.\nБугун аудиторияларни тўлдириб ўтирган, кўзлари ишончдан ёнаётган, бизларга устоз деган шарафни берган ҳар бир талабанинг ҳаётдан умидлари катта. Чунки улар жамиятнинг бир парчаси бўлган оилаларнинг вакиллари. Улар шу оилаларнинг ният ва режалари, орзуларини рўёбга чиқариш, бу йўлда шахсий, жамоавий вазифаларни адо этиш учун қаршимизда турибдилар. Демак, ҳақиқат шуки, улар битирганда бу мақсадлар амалга ошиши керак, уларни бунга қодир қила олишимиз керак.\nНазария билан барча режаларимизга эриша олмаслигимизни ҳаётнинг ўзи кўрсатиб турибди. Аудиторияларда эндиликда мактаб битирувчиси эмас, ишчи-ходимлар, амалиётни кўриб қўйганлар ўқияпти. Биргина китоб ўқитиш билан иш битмайди. Ташқарида, ойна ортидаги ҳақиқий манзара ичида бўлишимиз зарур. Шунда ўрганмоқни ўргатмоғи, сочмоқни термоғи, ёзмоқни яратмоғи, бошламоқни битирмоғи борлиги теран англанади. Ҳаёт гўзалликлари, яшамоқ неъмати, ёшликнинг олтин дамлари айнан манашу машаққатларда ёшларга ширин татийди. Президентимиз томонидан талабаларнинг иш билан таъминланиши, бандлигига қаратилаётган алоҳида эътибор замирида ҳам узоқни кўзлаш, ёшларни жамият бағрида асраш, уларга ҳамиша мамлакат учун керакликларини англатиш, келажакка талабалалик давриданоқ чўчимай шаҳдам қадам ташлашни ўргатишдай эзгу мақсадлар мужассамдир.\nБиз талабаларимизга хатолардан умидни, машаққатдан завқ олишни ўргатишимиз зарур. Зеро, улар умрнинг энг ғунчалаган даврида бизга суянадилар.\nБугун ҳаёт хатарлари кучайиб бормоқда. Бир болага меҳр билан билим бериб, камолга етказиб, элга қўшиб, қадди бўйини кўтарганимизда вақт ўғрилари бўлган – ахборот ҳуружи, дангасалик, лоқайдлик, ватанпарварлик ҳиссининг йўқлиги, беқарорлик, вақтичоғлик, тушкунлик каби тузоқлар фарзандларимиз атрофида айланмоқда. Агар вақтида бу ҳатарларни олдини олмасак у ўз домига бутун меҳнатимизни тортиб кетади, келажакни ютиб юборади. Ёшларни яхшилар орасига, нияти, мақсади бир бўлган жамоа ичига олиб киришимиз лозим. Шундагина у ҳақиқий битирувчи сифатида тақдирини тўғри ҳал қилишни, бошлаганини битиришни ўрганади.\nОлий таълим вазири Абдуқодир Тошқулов\n«Иқтидор ўзидан ўзи пайдо бўлмайди, уни намоён қилиш учун ҳаракат қилиш керак»\n25 май – анъанавий «Сўнгги қўнғироқ» куни. Юртимизнинг минглаб битирувчилар шу куни мактаб дарслари билан хайрлашиб, катта ҳаётга қадам ташлайдилар. Катта ҳаёт муборак бўлсин, азиз битирувчилар!\nБугунги куннинг рамзий белгиси қўнғироқ экан, мен сизга ҳар куни, ҳар онда атрофингиздаги «қўнғироқлар»га қулоқ тутишингизни, сергак бўлишингизни тилаб қоламан. Дунё қай йўналишда ривожланяпти? Умумбашарий ва юртимиздаги муаммоларни ҳал қилишга мен қандай ҳисса қўша оламан? Атрофимдаги дўстларим, яқинларим нималар билан банд? Мана шу ва кўплаб бошқа саволларга жавоб изланг, ўқинг, ўрганинг, меҳнат қилинг. Ҳеч бир ишга лоқайд қараманг. Мақсадларни катта олинг, қадамларингиз кенг бўлсин, шунда улкан ютуқларга эришасиз. Иқтидор ўзидан ўзи пайдо бўлмайди, буни ҳам унутманг. Иқтидорни намоён қилиш учун ҳаракат қилиш керак. Ҳеч қачон уддалолмайман, бу ишни бажариб бўлмайди, деб негатив фикрламанг – негатив бор жойда ривожланиш бўлмайди. Катта-катта ишларни бажаришни ва шу орқали ютуқларга эришиб юришни орзу қилинг. Ва орзуларингиз рўёби учун тинимсиз ҳаракатда бўлинг!\nЯнги ғояларингиз, фикрларингиз, лойиҳаларингиз борми? Уларни ташлаб қўйманг. Шу ғояларни ривожлантириш учун ҳозирда яратилаётган барча имкониятлардан фойдаланинг. Ўзингиз танлаган соҳадаги энг етакчи марказлар, олий таълим муассаслари, мутахассислар, олимлар, экспертларга интилинг. Шу билан бир қаторда хорижда ўқишингизни давом эттирасизми, Ўзбекистонда таълим оласизми ўзлигингизни унутманг, доимо шу юрт фарзанди эканингиздан ғурурланинг. Юртимиз равнақи, Янги Ўзбекистонимиз ривожи учун билимли мутахассис бўлиб етишинг!\nИнновацион ривожланиш вазири, академик Иброҳим Абдураҳмонов\n«Мақсадларингизга эришиш йўлида собитқадам бўлишингизни тилаб қоламан»\nБугун юртимизнинг барча умумтаълим мактабларида сўнгги қўнғироқ жарангламоқда. Ўқувчилар қалбидаги ҳаяжон ҳамда синфдошлари, устозлари ва қадрдон мактаби билан хайрлашиш онларидаги кўзёшларни ҳеч бир сўз билан таърифлаб бўлмайди. Бу кунларнинг гашти бўлак, бу онларнинг қувончи, завқи ўзгача...\nБугун катта ҳаёт остонасига етуклик шаҳодатномалари ила шаҳдам қадам босяпсиз. Бу умрингизнинг янада масъулиятли, синовли паллаларига етиб келдингиз дегани. Улғайишлик бахти билан табриклайман!\nШахсий ҳаётини қуриш ҳеч кимда осон бўлмаган, сиз ҳам бу жараёнда турли тўсиқ ва қийин паллаларга дуч келишингиз мумкин. Энди синфдошларингиз ҳам ё Олий таълимда ўқишни давом эттиради, ёки ҳалол меҳнати билан бирор касбни ўрганиб, оиласига қанот бўлади. Энг муҳими, бу йўлдаги синовлар қаршисида енгилмаслигингизни, мақсадларингизга эришиш йўлида собитқадам бўлишингизни тилаб қоламан!\nМактабда олган билимларингизни келгусида яна-да мустаҳкамлаб, Ватамизга, эл-юртимизга муносиб хизмат қиладиган етук инсонлар бўлишингизга тилакдошман. Мактабдаги сўнгги, катта ҳаёт остонасидаги илк қўнғироғингиз муборак бўлсин.\n«Инсон муваффақиятининг 90 фоизи унинг айнан ўзига боғлиқ». Халқ таълими вазири мактабни битираётган ёшларга мурожаат йўллади\n«Бугунги чалинаётган қўнғироқ сўнггиси эмас, аксинча биринчисидир». Машҳурлардан битирувчиларга тилаклар\nЭнг яхши материал муаллифларига пул мукофоти берилади\nБАА Россияга Украинадаги асирларни алмаштиришда кўмак таклиф қилди


Маҳалла вазири ва Хотин-қизлар қўмитаси раиси ўринбосарлари тайинланди\nМаҳалла ва нуронийларни қўллаб-қувватлаш вазири ва Оила ва хотин-қизлар давлат қўмитаси раиси ўринбосарлари тайинланди.\nмаҳалла ва нуронийларни қўллаб-қувватлаш вазирлиги\nТОШКЕНТ, 9 мар — Sputnik. Маҳалла ва нуронийларни қўллаб-қувватлаш вазири ва Оила ва хотин-қизлар давлат қўмитаси раиси ўринбосарлари тайинланди.ЎзА хабарига кўра, Содиқжон Турдиев маҳалла ва нуронийларни қўллаб-қувватлаш вазирининг биринчи ўринбосари лавозимига тайинланди. Бунгача у маҳалла ва оилани қўллаб-қувватлаш вазирининг ўринбосари эди.Абдулла Турсунов (бунгача у Президент администрацияси масъул ходими бўлган) ва Мухтор Муҳитдинов (бунгача у Тошкент шаҳар ҳокимининг ўринбосари эди) вазирнинг ўринбосарлари бўлишган.Аввалроқ Маҳалла ва оилани қўллаб-қувватлаш вазирлиги Маҳалла ва нуронийларни қўллаб-қувватлаш вазирлиги сифатида қайта ташкил этилгани ва унга раҳбарлик қилиш Турсинхон Худайбергеновга юклатилгани хабар берилган эди.Шунингдек, Оила ва хотин-қизлар давлат қўмитаси раиси ўринбосарлари тайинланган.Озода Парпибаева Оила ва хотин-қизлар давлат қўмитаси раисининг биринчи ўринбосари лавозимига тайинланган.Раъно Турдибоева ва Нодира Эгамбердиева қўмита раисининг ўринбосарлари бўлишган.Эслатиб ўтамиз, аввалроқ Оила ва хотин-қизлар давлат қўмитаси тузилгани хабар қилинган эди. Зулайҳо Маҳкамова қўмитанинг янги раиси бўлган. Янги қўмита раиси бош вазир ўринбосари ва Сенат аъзоси сифатида фаолият юритади.\nмаҳалла ва нуронийларни қўллаб-қувватлаш вазирлиги, хотин-қизлар ва оила ишлари қўмитаси , янги тайинлов\nҚайта ташкил этилган вазирлик раҳбари ва Оила ва хотин-қизлар давлат қўмитаси раиси ўринбосарлари тайинланди.\nТОШКЕНТ, 9 мар — Sputnik. Маҳалла ва нуронийларни қўллаб-қувватлаш вазири ва Оила ва хотин-қизлар давлат қўмитаси раиси ўринбосарлари тайинланди.\nЎзА хабарига кўра, Содиқжон Турдиев маҳалла ва нуронийларни қўллаб-қувватлаш вазирининг биринчи ўринбосари лавозимига тайинланди. Бунгача у маҳалла ва оилани қўллаб-қувватлаш вазирининг ўринбосари эди.\nАбдулла Турсунов (бунгача у Президент администрацияси масъул ходими бўлган) ва Мухтор Муҳитдинов (бунгача у Тошкент шаҳар ҳокимининг ўринбосари эди) вазирнинг ўринбосарлари бўлишган.\nАввалроқ Маҳалла ва оилани қўллаб-қувватлаш вазирлиги Маҳалла ва нуронийларни қўллаб-қувватлаш вазирлиги сифатида қайта ташкил этилгани ва унга раҳбарлик қилиш Турсинхон Худайбергеновга юклатилгани хабар берилган эди.\nШунингдек, Оила ва хотин-қизлар давлат қўмитаси раиси ўринбосарлари тайинланган.\nОзода Парпибаева Оила ва хотин-қизлар давлат қўмитаси раисининг биринчи ўринбосари лавозимига тайинланган.\nРаъно Турдибоева ва Нодира Эгамбердиева қўмита раисининг ўринбосарлари бўлишган.\nЭслатиб ўтамиз, аввалроқ Оила ва хотин-қизлар давлат қўмитаси тузилгани хабар қилинган эди. Зулайҳо Маҳкамова қўмитанинг янги раиси бўлган. Янги қўмита раиси бош вазир ўринбосари ва Сенат аъзоси сифатида фаолият юритади.


Толибон ҳукумати Афғонистонда норозилик намойишлари ўтказишни тақиқлади\n27 сентябр 2021, Тошкент вақти: 08:22\nКобулда аёллар ўтказган қатор намойишларни Толибон жангарилари куч ишлатиб тарқатиб юборди.\nТолибон ҳаракати томонидан тайинланган янги ҳукумат ўз фаолиятининг биринчи кунида Афғонистонда норозилик намойишлари ўтказишни вақтинча тақиқлаш тўғрисидаги қарорни қабул қилди.\n“Намойишлар жамоат тартиби бузилишига ва низоларга сабаб бўлмоқда”, -дейилади Толибон ҳукуматининг 8 сентябрда қабул қилинган илк қарорида.\nМазкур қарор эълон қилинган куни Толибоннинг маданият бўйича комиссияси раиси Аҳмадулло Восиқ Австралиянинг SBS New телеканалига берган интервьюсида аёлларга Афғонистонда оммабоп бўлган крикет ўйнаш тақиқланишини ҳам айтиб ўтди.\n“Қизлар спортга муҳтож эмас. Улар спорт ўйнаса бадани очилиб, кийим кийиш қонун-қоидаларига риоя эта олмай қолишади. Ислом бунга йўл қўймайди”,-деди Аҳмадулло Восиқ.\n7 сентябрда Толибон фақат эркаклардан иборат бўлган ўз муваққат ҳукумати таркибини эълон қилган. Уларнинг барчаси ҳаракат аъзоларидир. Толибон ҳукумати аъзолари орасида БМТ ва АҚШ қора рўйхатларига киритилган шахслар ҳам бор.


Истанбулдаги теракт қурбонлари орасида Ўзбекистон фуқароси борлиги маълум қилинди\n15:30 / 29.06.2016\n29 июнь ярим тунда Туркиянинг Истанбул шаҳридаги Отатурк халқаро аэропортида 3 нафар ҳудкуш террорчининг ўзини портлатиб юбориши оқибатида. Сўнгги маълумотларга кўра 39 киши ҳаётдан кўз юмган, 147 нафар одам яраланган. Қурбонларнинг аксарияти Туркия фуқароларидир.\nАjanshaber.com сайтининг хабар қилишича, аэропорт хизмати ва ҳуқуқ-тартибот идоралари томонидан ҳалок бўлганларнинг рўйхати эълон қилинган. Унга кўра, қурбонларнинг 8 нафари хорижий фуқаролар бўлиб, улар орасида ўзбекистонлик эркак киши ҳам бор. Сайтда унинг исми-шарифи келтирилган - Самат Муҳиддинов.\nЯна 3 киши икки давлат фуқаролигига эга кишилардир. Бундан ташқари, шахси аниқланмаган, аммо жасад қисмлари топилганлар ҳам мавжудлиги айтилмоқда.\nШу билан бирга, жабрланганларга тиббий ёрдам кўрсатилаётган шифохоналар рўйхати ҳам эълон қилинди.


Ўзбекистон Президенти: Ҳамма йўналишларда миллий анъаналаримизни (...)\nЎзбекистон Президенти: Ҳамма йўналишларда миллий анъаналаримизни тиклаяпмиз\nПрезидент Шавкат Мирзиёев Фарғона вилоятига ташрифи давомида бугун Риштон туманида қурилган Халқаро кулолчилик марказини бориб кўрди, деб хабар бермоқда «Дунё» АА мухбири давлатимиз раҳбари Матбуот хизмати маълумотига таяниб.\nБу идишларда меҳнат билан, юрак билан бирга тарих ҳам бор. Ҳамма йўналишларда миллий анъаналаримизни тиклаяпмиз. Сопол буюмларни ҳам яна оммалаштириб, ҳар бир хонадонга киритиш керак. Уларни чет элликлар жуда қадрлайди. Чунки чиройли, сифатли, экологик тоза. Юртимиздаги ҳар бир уйда мана шундай идишлар бўлса, ҳам миллий ифтихор, ҳам маънавият бўлади, - деди Шавкат Мирзиёев.


Навоийда 23 кунлик чақалоғини масжид олдида сотиб юборган аёл ушланди — Sof.uz\nЖАҲОН 33,843,973 25,148,258 1,012,657\nНавоийда 23 кунлик чақалоғини масжид олдида сотиб юборган аёл ушланди\n12.06 16:58 1351 Жамият\n2020 йилнинг 3 июнь куни Самарқанд вилоятининг Пахтачи туманида яшовчи фуқаро 22 ёшли Н.Ё. ўзининг 2020 йил 11 майда туғилган 23 кунлик чақалоғини сотиб юборган.\nИИВ ҳузуридаги Тергов департаментининг маълум қилишича, Н.Ё. Навоий шаҳрида яшовчи фуқаро Н.И.га 3.000.000 сўмга чақалоғини сотган ва келишилган пулларни Навоий шаҳридаги «Навоий» жоме масжиди ёнида олган вақтида, ўтказилган тезкор тадбир давомида ашёвий далиллар билан ушланган.\nМазкур ҳолат юзасидан Навоий шаҳри бўйича ИИО ФМБ 3-сонли ИИБ ҳузуридаги Тергов гуруҳи томонидан Н.Ё.га нисбатан Ўзбекистон Республикаси Жиноят кодексининг 135-моддаси 3-қисми «а» банди (одам савдоси) билан жиноят иши қўзғатилган.\nНавоий чақалоқ сотиш\n28.09 15:34 2912\n28.09 09:53 2009\n27.09 14:28 1748\n28.09 22:08 1742\n28.09 13:28 1733\n26.09 18:50 468 Ўзбекистон\n23.09 10:55 558 Ўзбекистон\nНавоийда ҳайдовчининг ухлаб қолиши яна бир даҳшатли ЙТҲга сабаб бўлди (фото)\n24.08 11:50 700 Ўзбекистон\nҲайдовчиларнинг ухлаб қолиши оқибатида иккита мудҳиш авария содир бўлди\n21.08 15:31 590 Ўзбекистон


SangzorUZ - маърифий, кўнгилочар ахборот сайти\nМиллий тикланиш ДП\nМустақиллик тароналари Термиз шаҳар бўйлаб янграмоқда\nМай 2018 (426)\nБахт... Қувонч... Шодлик.... Тантана.... Байрам.... Бу сўзларни узоқ давом эттириш мумкин. Бу шунчаки сўзлар ҳам эмас, дилдаги самимий туйғулардир.... Буларнинг барини 2 сўзда ифодалашга ҳаракат қилайлик. Мустақиллик ва тинчлик. Юртимизда тинчлик ҳукумрон экан биз шодон куй-қўшиқлар айтиб рақсга тушамиз....Юртимизда Мустақил экан, биз келажак ҳақида орзулар қиламиз. Мана шундай тинч ва мустақил юртни - Ўзбекистон дея жаннатга қиёс қиламиз.\nЖаннатмакон ўлкамизда бугун катта тўйга тайёргарлик ишлари қизғин кечмоқда. Бу қутлуғ айём - Ўзбекистон Республикаси Мустақиллигининг 26 йиллиги юртимизнинг барча ҳудудларида кенг нишонланади. Шу жумладан, Республика маънавият ва маърифат Маркази Термиз шаҳар ташаббуси биланЎзМТДП Сурхондарё вилоят Кенгаши ҳамкорлигида Термиз шаҳрининг маҳаллаларида ва аҳоли гавжум ҳудудларда "Фидойинг бўлгаймиз сени, Ўзбекистон!” шиори остида қатор тарғибот тадбирлари ўтказиб келинмоқда. Бугунги тадбир Термиз шаҳрида жойлашган 6-умумий ўрта таълим мактабида бўлиб ўтди. Йиғилган тадбир ташкилотчилари томонидан муситақиллик йилларида амалга оширилаётган ишларимиз, келажак режалар ва юртимизда халқ учун яратилаётган чексиз имкониятлар ҳақида атрофлича тўхталиб ўтилди. Тадбирда Маънавият ва маърифат Маркази Термиз шаҳар бўлими раҳбари О.Худойқулов, ЎзМТДП вилоят Кенгаши ходимлари Н.Шайдуллаева ва А.Машрабов, Термиз шаҳар "Мурч бобо” жомеъ масжид имом ноиби А.Норқобилов, Ўзбекистон ёзувчилар уюшмаси вилоят бўлими вакили шоир Қ.Абдулла ҳамда Термиз шаҳар маданият уйи бадиий раҳбари З.Назарова иштирок этдилар.\n-Нуронийларимиз доим шундай дейдилар: "Юк кўтарган одам,\nалбатта, юзага чиқади". Дарҳақиқат мен ҳам 2016 йил бир гуруҳ тенгдошларим қатори фан, таълим, соғлиқни сақлаш йўналиши бўйича "Ўзбекистон белгиси" кўкрак нишони билан мукофатландим. Мана шундай рағбат ва ғамхўрликлар биз ёшларни келажакка бўлган ишонч ва интилишимизни кучайтиради. Ватанга бўлган меҳр-муҳаббатимизни оширади. Бизни доимо янги мақсадлар ва янги марралар сари ундайди. Мен Мустақилликнинг фарзанди эканимдан доим кўксимда ғурур, ифтихор ва шукроналик билан яшайман. Мустақиллигимизнинг 26 йиллиги муносабати билан барчангизни самимий муборакбод этаман, дейди тадбир иштирокчиси, ЎзМТДП вилоят Кенгаши ёшлар масалалари бўйича етакчи мутахассис Азиз Машрабов\nОдамлар юзидаги табассум, бугунги кунидан мамнунлик ҳисси борлигини ифодалаб тургандек гўё. Бу туйғулар қалбимизда Мустақиллик деган улуғ неъматнинг қадрига етишимиз, барчамизнинг инсоний фарзимиз эканлигини такрорлайди, назаримда. Ахир тинч юртга ярашади куй-қўшиқлар, байрамлар! Тадбир якунида бугунги кунидан бахтиёр маҳалла нуронийлари "Мустақиллигимиз абадий бўлсин, Тинчлигимизга кўз тегмасин!” дея қўлларини дуога очишди.\nҚўшилди: 09 08 2017 йил\n"#Хизмат - беминнат" лойиҳаси жойларда давом этмоқда\nБухорода “XXI аср аёли” кўрик-танловнинг вилоят босқичи ўтказилди\nAlterEgo, Beeline, DVB-T2, MXX, U23, ЎФА, Бокс, Дўстлик, Жиззах, Зафаробод, Зулфия, Мажбурий ижро бюроси, Массачусетс, Нивалдо, Пора, СТВ, Смартфон, Фейсбук, Франция, ЯТТ, Янги солиқ концепцияси, аэропорт, блогер, дунё, ижтимоий тармоқ, йўллар, коррупция, мансаб, мижоз, наврўз, назорат, партия, солиқ, тв, тилла, фоторепортаж, чиқинди, ўқ, ҚҚС, ҳикоя


Ўзбекистоннинг «Эркин савдо» назорат кўрсаткичидаги ўрни яхшиланди | Azon.uz - Ахборот-таҳлилий портал\n384 17:05 19.01.2022\nҲар йили Wall Street Journal ва Heritage Foundation маркази томонидан иқтисодий эркинлик ҳисоботи эълон қилинади. Ўзбекистон мазкур ҳисоботнинг «Эркин савдо» назорат кўрсаткичида АҚШ, Япония, Хитой ва Россия каби давлатларни ортда қолдириб, 67-ўринга кўтарилди.\nЎзбекистон тўғри савдо сиёсати, тариф кўрсаткичини пасайтириш, божхона ва назорат тўсиқларини енгиллаштириш соҳаларига кўра, «Эркин савдо» назорат рейтингида 75,6 баллни қўлга киритган. Бу рақам аввалги йилдагига қараганда 20,2 балга ортган.\nҲозирги кунда мамлакатимиз 2021 йилдаги 163-ўриндан 67-ўринга кўтарилиб, Марказий Осиё давлатлари орасида етакчилик қилмоқда.\nМаълум бўлишича, «Эркин савдо» кўрсаткичининг ўртача балли 70,9 дан 69,5 га тушган ва 21 фоиз давлатлар ташқи савдода тарифланган ва тарифсиз тўсиқларни яхшилашга муваффақ бўлган.\nМаълумот учун: иқтисодий эркинлик индекси мамлакатлардаги иқтисодий эркинликни баҳолайди. Мазкур рейтинг The Heritage foundation тадқиқотлар маркази ва The Wall Street journal билан ҳамкорликда аниқланади. Рейтинг ҳукумат аралашувининг йўқлиги ёки ишлаб чиқаришга тўсқинлик қилиш, товар ва хизматларнинг тақсимланиши ҳамда истеъмоли, фуқароларнинг эркинлигини зарурий ҳимоя қилиш ва қўллаб-қувватлаш каби талаблар асосида шакллантирилади.\nМахсус Ўзбекистон АҚШ Япония\n67 21:50 24.05.2022\n288 21:10 24.05.2022\n130 20:40 24.05.2022\n521 20:05 24.05.2022\n449 19:40 24.05.2022


А з о б д а н к ў р к! - IslamHouse.com\nА з о б д а н к ў р к! ()\nМўмин бандалар Аллоҳнинг раҳматидан умидвор бўлиб унинг азобидан қўрқиб яшайдилар.\nАллох Таъолога бехад хамду санолар, У Буюк Зотнинг танланган пайгамбари хазрати Мухаммад ва ахли байтлари, сахобалари хамда тобеинларига дуруду салавотлар бўлсин!\nАссаламу алайкум ва рохматуллохи ва барокатух! Мухтарам ўкувчи биз ушбу мусохабамизда бир мухим мавзу, башариятга маъсиятнинг саноксиз эшиклари очилиб, улар гунохлар уммонида гарк бўлишиб, Аллох Таолонинг гунохкорларга беражак азобларини эсларидан чикариб турган бир пайтда — Роббим Рахм килган кишиларгина бундан мустасно — гунохкорликнинг натижаси ўларок, гунохкорларга Аллох Таъоло беражак азобдан кўркиш хакида сўз юритамиз. Ушбу мавзуни танлашимизга, ушбу кунларда – хамма дунёга муккасидан кетиб, кўп гунох килиб, Аллох Таъолонинг гунохкорларга беражак азобидан бепарво бўлиб, хотиржам юришлари сабаб бўлди. У Зотнинг Ўзидан ёрдам сўраган холимизда максадга кўчиб айтамизки:\nЭй, орзулар огушида хом хаёллар кайфидан маст бўлиб юрган дўстим! Гафлат уйкусидан уйгон, кўзингни оч, Аллох Таъолонинг азобидан кўрк!!!\n— Шайтон фармонга карши туриб, бир мартагина сажда этишни тарк этгани боис уни лаънатланган холида иззату икром макомидан бадарга килинди.\n— Ман килинган бир лукмани тановул килганлари сабабидан ″Одам ато″ни жаннатдан чикариб юборилди.\n— Дунёда котилликни биринчи бўлиб бошлаб берган шахсни, у тўккан харом кон туфайли жаннатни аник кўрганидан кейин у ердан махрум этилди.\n— Ўз шахватини харом йўл билан кондирган зинокорни энг дахшатли суратда — тош бўрон килиб — катл этишга буйрук бўлди.\n— Покиза одамга зинокор деб бўхтон килган шахсга саксон дарра уриш Аллох Таъолонинг фармонидир.\n— Адолатли Зот Ўз хукмида арок ичган кимсани кирк дарра уришга амр килди.\n— Уч дирхам (13-15 $ доллар) микдордаги нарсани ўгирлаш содир бўлса, бир аъзо (кўл)ни кесиб ташланади.\nШундай экан эй азиз дўстим! Аллох Таъолога гунохкор бўлишдан, Унинг азобидан, биттагина гунох сабабли У Буюк Зот сени дўзахга махкум этиб, у ерга махбус килиб кўйишидан кўрк! Асло, Аллох Таолодан гафлатда, Унинг гунохкорларга беражак азобидан бепарво бўлма!\nАллох Таъоло айтади: «(У Буюк Зот) бу ( Ўзи хохлаган гунохкор бандани азоблаш)нинг окибатидан кўркмас!\nИзох: Яъни, Еру осмонлардаги барча мавжудот Аллох Таъолонинг Ўз мулки бўлгани сабабли У Зот Ўз мулкини Ўзи хохлаганидек тасарруф килади ва бу тасарруфи хусусида хеч кимнинг олдида хисоб-китоб бермайди. Аксинча, бутун борлик У Зотнинг хузурида хисоб-китоб беради.\n— Бир аёл мушук сабабли (унга овкатини вактида бермасдан камаб кўйгани учун) дўзахга кирди (яъни дўзахга махкум этилди).\n— Гохида одам бепарволик билан бир гапни гапирадики, унинг бу гапи туфайли дўзахнинг каърига улоктирилади.\n— Яна бир одам олтмиш йил Аллохга тоат-ибодат киладию, ўлимидан аввал нохак васият килиб, шу кабих иш устида дунёдан кўз юмади, натижада дўзахга махкум этилади.\n— Кимки, умрининг охирида гунох ишларни килиб каро юзлик килса, у эртанги кун – киёматда Аллох Таъолога ана ўша каро юзи билан рўбарў келади.\n— Умрнинг кандай якунланиши охирда билинади. Амаллар хотимаси (охири) билан белгиланади.\n— Салом бермасдан бурун, намоз ичида тахорати синган (бузилган) кишининг номози бузилади.\n— Куёш ботмасдан туриб овкат еган шахснинг тутган рўзаси хисобга ўтмайди – зое бўлади.\n— Бир лукма тановул килсанг хам оч кўзлик билан ема, у сенга зарар килади.\n— Канча-канча хайрли, савобли ишлар эшигингни кокиб келди, сен эса, шошилманглар хали вакт эрта, бир оз ўйнаб-кулиб олайин, бу каби савобли ишларни жуда кўп килишга улгураман деб, уларни ичкарига киритмай, эшигинг тагидан кайтариб юбординг, натижада хайрли, савобли ишлардан бенасиб бўлиб колдинг.\nКани ўзинг айтчи! Нокис иймон, чексиз орзулар, бедаво калб касали, жўшкин хавойи нафсу ўлик акл эгалари — кучли, давлатманд одамлар ёдга олинса, завкланиб, Аллох Таъоло ёдга олинган жойдан ўлиб коладиган даражада сикилиб, у ердан зудлик билан жўнаб коладиган, тилида Аллох деб, аммо калби У Буюк Зотдан бошкага богланган кишлар – ушбу холатлари билан азобдан кандай килиб нажот топа олишлари мумкин!?\nХурматли ўкувчи! Биз юкоридаги сўзларни алломаи беназир ″Ибн ал-Каййим″ рахимахуллохнинг ″ал-Фавоид″ китобидан олиб, таржима килдик ва баъзи ўзгартиришларни киритган холда баён килдик. Зикри ўтган гунохлар ва уларга бериладиган азоблар денгиздан бир катра, холос. Бизнинг бу киска мусохабамиз гунохларни бирма-бир санаб чикишга кифоя килмайди.\nАллох Таъоло хаммаларимизни гафлат уйкусидан уйготсин! Гунох нима, унга берилажак азоб нима шу хакда хам ўйлашни насиб этсин! Фурсат кўлдан кетмай туриб, дўзахдан кутилтириб, жаннатга киргизадиган яъни, жаннатга кирмогимизга сабаб бўладиган солих амалларни бажармогимизга муваффак айласин!\nАссалому алайкум ва рохматуллохи ва барокатух\nИслом Нури тахририяти.\nDOC - Азобдан қўрқинг - 36 KB


Ўзбекистонда 7300 киши (расмий маълумот) ОИТВни юқтирган\n15-17 май кунлари Москвада Шарқий Европа ва Марказий Осиëда ОИТС/ОИТВнинг олдини олиш, бу борада ҳамкорликни ривожлантириш масалалари муҳокама қилинган тадбир бўлиб ўтди.\nУшбу тадбирда айни минтақада ОИТСни юқтирганлар сони 1,5 миллион кишидан ошиб кетгани қайд этилди.\nБугунги кунгача ер юзи аҳолисининг 65 миллиони илк бор бундан 25 йил муқаддам аниқланган ОИТС касаллигига чалинган. Уларнинг 25 миллиони ҳаёт билан хайрлашди.\nБу касаллик Шарқий Европа ва Марказий Осиë келажагига ҳам кучли таҳдид солмоқда. Ушбу минтақада 2005 йилнинг ўзида 270 минг киши ОИТВни юқтирган.\nОИТС, сил ва безгак касалликларига қарши курашиш глобал жамғармаси ижрочи директори Ричард Фичемнинг маълум қилишича, мазкур ташкилот ОИТСга қарши кураш дастурларини молиялаштириш учун 700 миллион долларга яқин маблағ ажратган.\nБМТ Аҳолишунослик дастурининг Ўзбекистондаги вакиласи Феруза Фозилованинг билдиришича, Ўзбекистонда ОИТВни юқтирганлар сони 7300 кишини ташкил этади. Уларнинг 60 фоизи касалликни гиёҳвандлик моддаларини томир орқали қабул қилиш оқибатида юқтирган.\n“Ўзбекистонда бу касалликнинг олдини олиш учун кўп иш қилиняпти. Ўзбекистон ҳукумати глобал жамғармадан бу мақсадлар учун 24,5 миллион доллар маблағ олган. Аҳолининг бир гуруҳи орасида йўналтирилган иш олиб бориляпти”, - дейди Ф.Фозилова.\nТошкентдаги ОИТС маркази директори ўринбосари Бахтиëр Мадаминовнинг “Озодлик” мухбирига айтишича, мамлакатда бу касаллик, асосан, ҳимояланмаган жинсий алоқа, гиёҳвандлик моддаларини томир орқали қабул қилиш натижасида тарқалмоқда. Ўзбекистонда ҳозир 15 га яқин ОИТС маркази ишлаб турибди.


Аллоҳ таолонинг бандасига берган амрлари | Muslimaat.uz\nМанзилингиз:Муслимаат»Муслима»Руҳий тарбия»Аллоҳ таолонинг бандасига берган амрлари\nАллоҳ таолонинг бандасига берган амрлари\nBy Muslimaat on\t Iyul 30, 2011 Руҳий тарбия\nАллоҳ таоло: «Бас, сабр қил. Албатта, Аллоҳнинг ваъдаси ҳақдир. Гуноҳинг учун истиғфор айт. Эртаю кеч Роббингга ҳамд ила тасбиҳ айт», деган (Ғофир, 55).\nУшбу ояти каримада Пайғамбаримиз соллаллоҳу алайҳи васалламга хитоб қилиш орқали ҳар бир мўмин бандага иймон йўлида зарур бўладиган зоди роҳила тақдим этилмоқда.\n«Бас, сабр қил».\nСабр улкан заруриятдир. Ҳавои нафсни жиловлаб олиш учун ҳам сабр зарурдир. Кишиларни иймонга чақиришда ҳам, Аллоҳнинг амрларини бажаришда ҳам, Аллоҳ қайтарган нарсалардан тийилишда ҳам сабр зарурдир.\nАллоҳ Пайғамбарига ва мўмин бандаларига нусрат беришни ваъда қилганми, албатта, ваъдасининг устидан чиқади. Сабр қилсанг, бас, нусрат келишига шубҳа йўқ.\n«Гуноҳинг учун истиғфор айт».\nАлбатта, Пайғамбаримиз соллаллоҳу алайҳи васаллам маъсум эдилар, гуноҳлари йўқ эди, лекин шундай бўлса ҳам, бу амрнинг келиши умматлари учун таълимдир. Аллоҳ таоло Қуръони Каримда у Зотнинг аввалгию кейинги гуноҳларини авф қилганини эълон этган бўлса ҳам, доимо истиғфор айтар эдилар.\nМўмин киши гуноҳини эътироф қилиб, доимо истиғфор айтиб юриши унинг иймон йўлидаги курашида асосий қуролларидан биридир. Албатта, истиғфор маълум бир лафзларни, жумладан, «Астағфируллоҳ»ни маъносига ҳам эътибор бермай, қуруқ такрорлаш эмас, балки бутун вужуд билан ҳис этган ҳолда иймон ва эътиқод ила тавба қилишдир.\n«Эртаю кеч Роббингга ҳамд ила тасбиҳ айт».\nДоимо, хусусан, эрталаб ва кечқурун Аллоҳга ҳамду сано айт. У Зотни турли айб ва нуқсонлардан поклаб ёд эт.\nАллоҳ таоло яна: «Бас, чиройли сабр қил(Маъориж,5).\nЯъни кишиларнинг истеҳзо қилишларига, озор беришларига сабр қил, сабр қилганда ҳам чиройли сабр қил. Уларга азоб келишига шошилма.\nЧиройли сабрни имом Қуртубий:«Чиройли сабр – ичида жиззакилик ва Аллоҳдан бошқага шикоят қилишлиги йўқ сабрдир», деб таъриф қилганлар.\nАллоҳ таоло:«Кечиримли бўл, яхшиликка буюр ва жоҳиллардан юз ўгир», деган.(Аъроф,199)\nЯъни ўзаро муомала-муносабатда кечиримли бўл, осон йўлни тут. Одамларга нисбатан ўта талабчан бўлма. Қилган хатоларини афв этувчи, кенг бағирли бўл.\nПайғамбаримиз соллаллоҳу алайҳи васалламнинг чақириқлари яхшиликка буюрадиган чақириқдир. Ислом динида яхшиликка буюриш ҳар бир мусулмон эр ва муслима аёлга фарз қилингандир.\nЖоҳиллик нодонлик, илмсизликдир. Ислом мусулмонларни нодонлик ва нодонлардан, илмсизлик ва илмсизлардан юз ўгиришга, ҳар қачон донолик ва доноларга, илму уламоларга юз тутишга чақиради.\nАллоҳ таоло яна:«Ва агар афв этсангиз, кўнгилга олмасангиз ва айбларини кечирсангиз. Бас, Албатта, Аллоҳ кечирувчи ва раҳимдил Зотдир», деган(Тағобун,14).\nОятнинг нозил бўлиш сабаби ҳақидаги ривоят бундай: Бир гуруҳ кишилар Маккада иймонга келиб, Мадинага ҳижрат қилишмоқчи бўлганларида хотин ва бола-чақалари, бизни ташлаб қаёққа борасан, деб тўсиқ бўлишган экан. Вақти келиб, Мадинага боришса, улардан аввал ҳижрат қилганлар динда илғор бўлиб кетишибди. Шунда уларни ҳижратдан тўсган оила аъзоларига иқоб қилишмоқчи бўлганларида Аллоҳ таоло:\n«Ва агар афв этсангиз, кўнгилга олмасангиз ва айбларини кечирсангиз. Бас, Албатта, Аллоҳ кечирувчи ва раҳимдил Зотдир», деган оятини тушириб, уларни бу ишдан қайтарган экан.\nДемак, мусулмон одам афв этувчилик сифатига ҳам эга бўлиши керак экан.\nalloh amr banda\nAprel 17, 2019 0\nНОШУКРЛИК – НEЪМАТНИНГ ЗАВОЛИ\nAprel 10, 2019 0\nAprel 9, 2019 0\n“Бойлик қўлингда бўлсин, қалбингда эмас”


iPhone 12 тақдимоти барибир кечикади – ишончли инсайдер аниқ саналарини айтди - Terabayt.Uz\niPhone 12 тақдимоти барибир кечикади – ишончли инсайдер аниқ саналарини айтди\nТаниқли тармоқ информатори Жон Проссер (Jon Prosser) янги айфонларнинг сентябрда эмас, балки октябрда намойиш қилинишини айтганди. Кейин эса буни купертинолик корпорациянинг ўзи ҳам расман тасдиқлаган эди.\nЎҚИНГ: iPhone 12: «жонли» суратлар Apple фанатларининг ҳафсаласини пир қилди!\nЭнди айни шу инсайдернинг ёзишича, компания 7 сентябрь куни Apple Watch ҳамда iPad’ларнинг янги моделларини чиқаради. Улар учун алоҳида тақдимот маросими ташкил этилмасдан, шу санада гаджетлар бирданига Apple интернет-магазинида пайдо бўлади.\niPhone 12 туркумини эса корпорация октябрда, айфонларнинг модел рақамига мос тарзда ойнинг 12-санасида намойиш қилади. Онлайн конференцияда барча янги айфонлар бирга тақдим этилса-да, уларнинг сотувга чиқиш саналари турличадир, дейди Проссер.\nНисбатан арзон, экрани 5,4 дюймлик iPhone 12 ҳамда 6,1 дюймлик iPhone 12 Max бозорга 19 октябрда тақдим этилади. Нисбатан қиммат бўлган 6,1 дюймлик iPhone 12 Pro ва 6,7 дюймлик iPhone 12 Pro Max эса ноябрдагина сотила бошлайди ва аниқ санаси ҳозирча маълум эмас.\n#"ақлли соат" #Apple #Apple iPad #Apple iPhone #Apple Watch #Планшетлар #смарт-соат #смартфонлар #аксессуарлар #Apple iPhone 12 #Apple iPhone 12 Pro #Apple iPhone 12 Pro Max


Барча оила бахтли бўлсин! | Ўзбекистон Халқ демократик партияси\nБарча оила бахтли бўлсин!\n2020-05-15 12:05:47 551\nАзиз юртдошлар, дунёда байрамлар кўп, лекин улар орасида шундай кун борки, у барчамиз учун энг азиз ва мўътабар бўлган оила қўрғонимизни нишонлаш кунидир.\nОила инсон учун муқаддас ва улуғ даргоҳдир. Инсон ана шу даргоҳда туғилади, ўсади, унади, вояга етади. Оилани мамлакатнинг кичик бир мўътабар парчаси, деб қиёслаш мумкин.\nЖаҳон халқлари каби Ўзбекистонда ҳам 15-май - Халқаро Оила куни байрам сифатида нишонланади. БМТ Бош Ассамблеясининг 1993 йил 20 сентябрида бўлиб ўтган йиғилишида 1994 йилдан бошлаб, ҳар йили 15 май кунини Халқаро Оила куни сифатида нишонлашга қарор қилинган. Мақсад - башарият диққатини инсон ўз умрини ўтказадиган, ўз орзу-умидлари, бахту саодати топадиган маскан - оила мустаҳкам бўлишига қаратишдир.\nФитрат шундай деган: “Ҳар бир оиланинг саодати ва иззати шу халқнинг ички интизоми ва тотувлигига боғлик. Тинчлик ва тотувлик эса миллат оилаларининг интизомига таянади, мамлакат ва миллатлар ҳам шунча кучли бўлади.\nХалқ демократик партияси ватанимиздаги барча оилаларни мустаҳкам, фаровон ва албатта бахтли кўришни истайди.\nБиз сизга оилавий тотувликни, хотиржамликни, мустаҳкам саломатлик ва бахти бутунликни тилаймиз!\nЎзХДП Марказий Кенгаши раис ўринбосари


Абу Хурайра (розияллоҳу анҳу)дан ривоят қилинди: Расулуллоҳ салаллоҳу алайҳи ва саллам бундай дедилар: «Мусулмон (ёки мўъмин) банда таҳорат олаётиб, юзини ювганида кўзлари билан қараб қилган ҳар бир гуноҳи таҳорат суви билан ёки сувнинг охирги томчиси билан (ёки шунга ўхшаш таъбир қўлладилар) юзидан ювилиб тушади; қўлларини юваётганида қўллари билан содир қилган ҳар бир гуноҳи сув ёки сувнинг сўнгги қатраси билан қўлларидан тўкилади ва шундай қилиб, банда гуноҳларидан покланиб чиқади».\nБу ҳадисни Молик Сухайлдан, унинг отасидан, Абу Ҳурайрадан ривоят қилган. Абу Солиҳ Сухайлнинг отасидир, Абу Солиҳ Ас-Саммон деб танилган бу зотнинг исми — Заквон. Абу Ҳурайранинг исми масаласида эса ихтилоф қилинди. Баъзилар «Абдушамс» деб айтишди. Кимдир, «Абдуллоҳ ибн Амр», деб айтади. Хуллас, Муҳаммад ибн Исмоил (Ал-Бухорий), «Энг тўғриси шу!» дейди. (Яъни, Абу Ҳурайранинг исми борасида турли хил нақллар зикр қилинган бўлиб, Абдуллоҳ иби Амр эканлигига ишорат қилинган).\nБу бобда Усмон ибн Аффон, Савбон, Ас-Сунобиҳий, Амр ибн Абаса, Салмон ва Абдуллоҳ ибн Амр (розияллоҳу анҳум)дан ҳам ҳадис ривоят қилинган.\nАс-Сунобиҳий Абу Бакр Сиддиқдан ривоят қилган, аммо Расулуллоҳ саллаллоҳу алайҳи ва салламдан эшитган эмас. Асли исми — Абдурраҳмон ибн Усайла, куняси Абу Абдуллоҳ бўлган Ас-Сунобиҳий Пайғамбаримиз саллаллоҳу алайҳи ва салламни кўрмоқ учун йўлга чиққан эди, у ҳали йўлда эканлигида Расулуллоҳ саллаллоҳу алайҳи ва саллам вафот этдилар. У киши Пайғамбаримиз саллаллоҳу алайҳи ва салламдан турли ҳадислар ривоят қилган.\nСуютий ибн Абдилбаррдан нақл этиб, бундай дейди: Сунобиҳийнинг Пайғамбар саллаллоҳу алайҳи ва салламдан ривоят қилган ҳадислари борасида Ибн Моиндан сўралди, у бундай жавоб қилди: «Бу ҳадислар мурсалдир. Сунобиҳий саҳоба эмас, аммо тобиъийнларнинг энг олдингиларидандир».\nПайғамбар саллаллоҳу алайҳи ва салламнинг саҳобаларидан бўлган Ас-Сунобиҳ ибн Ал-Аъсар Ал-Аҳмасий ҳам Ас-Сунобиҳий деб юритилади. Унинг ҳадиси эса мана бундай: Расулуллоҳ саллаллоҳу алайҳи ва салламдан эшитдим, айтдиларки: «Мен бошқа умматларга нисбатан сизларнинг кўплигингиз билан фахрланаман. Бинобарин, мендан кейин бир-бирларингизга қарши уруш қилиб кетмангизлар!» (Бу ҳадисни Имом Аҳмад «Муснад» китобида 4/351 рақам билан ва Ибн Можа «Сунан» китобида (2/240-241) рақами билан ривоят қилишган.)


23:57, 27.06.2020 // 152574\nЎзбекистонда 27 июнь куни 255 кишида коронавирус аниқланди. Бешта ҳудудда аҳоли орасида касаллик қайд этилди\nЎзбекистонда 26 июнь соат 23:00 дан 27 июнь соат 23:30 га қадар коронавирус юқтириб олиш билан боғлиқ 255 та ҳолат қайд этилди. Беш кундан буён янги касалланганлар сони 200 нафардан ошмоқда. Бир кун ичида 255 кишида касаллик аниқланиши 25 июнда ўрнатилган рекорддан кейинги иккинчи натижа ҳисобланади. Икки кун аввал 276 кишида касаллик аниқланганди. Янги қайд этилган ҳолатлардан сўнг Ўзбекистонда коронавирусга чалинганларнинг умумий сони 7682 нафарга етди.\nКун давомида 7 та ҳудудда янги касалланганлар қайд этилди. Ушбу ҳудудларнинг 5 тасида аҳоли орасида коронавирус аниқланди. 8 июнда аҳоли орасида коронавирус юқтириб олиш ҳолатлари 66 тани ташкил этганидан сўнг кунлик кўрсаткичлар 40 тага ҳам етмаётганди. 27 июнда эса аҳоли орасидаги 54 кишида касаллик аниқланди.\nТошкент шаҳрида кун давомида 64 та янги ҳолат қайд этилди. Пойтахтда 25 ва 24 июнь кунлари 69 нафардан одамда касаллик аниқланганидан сўнг 26 июнь куни касалланиш ҳолатлари камайиб, 26 кишида коронавирус аниқланганди. 27 июнь куни Тошкент шаҳрида аниқланган ҳолатларнинг 25 таси коронавирусга чалинганлар билан мулоқотда бўлиб, карантинга олинганлар орасида, 39 таси аҳоли орасида қайд этилди. Пойтахт яна аҳоли орасида касаллик аниқланиши бўйича етакчи бўлди. Кун давомида аҳоли орасида кимлар касалликни юқтириб олгани номаълум, бироқ Соғлиқни сақлаш вазирлиги 26 июнь куни Тошкент шаҳрида аҳоли орасида қайд этилган 8 та ҳолат ҳақида маълумот берди.\nЖумладан, Мирзо Улуғбек туманида яшовчи А.З.да (профилактика мақсадида намуна топширган), «Логистика универсал маркази» МЧЖ ходими Г.С.да, «Ўзбекистон темир йўллари» АЖ ходими Ҳ.Қ.да (Тошкент вилояти Қибрай туманидаги қариндошининг уйига борган) касаллик аниқланган.\nШунингдек, Юнусобод туманида яшовчи Ш.А.да (профилактика мақсадида намуна топширган), шаҳар ички ишлар тизими ходими Ф.Г.да, пойтахтдаги автосарой кондуктори С.Д.да, Чилонзор туманида яшовчи М.Х.да (тана ҳарорати кўтарилганлиги сабабли намуна топширган) ҳам коронавирус инфекцияси аниқланган.\nВазирлик аҳоли орасида коронавирусга чалиниш хавфи юқорилиги боис пойтахт аҳолиси ва меҳмонларидан карантин қоидаларига қатъий амал қилишларини сўраган. ССВ автобус чиптачиси ҳақида тўлиқроқ маълумот бермагани учун блогер Отабек Бакиров танқид қилди.\nҚайси автопарк, қайси маршрут, қайси кунлари ишга чиққан бу кондуктор — ҳеч қандай маълумот йўқ.\nНормал давлатда бундай ҳолда нима қилинади?\nНормал давлатнинг нормал Соғлиқни сақлаш вазирлиги, энг аввало, қурилиш гипсини тиббиёт гипси сифатида ишлатишга йўл қўймайди, кейин эса кондукторда коронавирус аниқланган заҳотиёқ, ўша соатларда бу ҳақда барчага очиқ ва ойдин, батафсил маълумот беради.\nЖамоат транспорти кондукторида вирус аниқланса-ю, бу ҳақда 2 кун сукут сақлаш ҳозирги эпидемия шароитида нима бу? Яна 2 кун ўтиб, узуқ-юлуқ маълумотни худдики енгил ёмғир ёғгандек арзимас воқеа сифатида санаб ўтиш нима бу? Ўша кондуктор ишлаган эҳтимолий маршрут ва автобусда нечта фуқаро контактда бўлган? Уларнинг билишга, превентив тарзда яқинларини асрашга ҳақи борми?\nМен тушунмадим, булар ўзи вирус тарқалишига қарши курашишаяптими ёки вируснинг тезроқ ва кенгроқ тарқалишидан манфаатдорми?\nТошкент вилоятида кун давомида 46 кишида касаллик аниқланди. Уларнинг 8 таси карантиндагилар орасида, 6 таси аҳоли орасида ва 32 таси халқаро юк ташувчи машина ҳайдовчиларида қайд этилди. Вилоятда кетма-кет 11-кун аҳоли орасида касаллик қайд этилмоқда. Тошкент вилоятида халқаро юк ташувчи машина ҳайдовчилари орасида 2 ҳафта ичида фақат 26 июнь куни янги ҳолат аниқланмади. Вилоятда 26 июнь куни аҳоли орасида касаллик қайд этилган 8 та ҳолатдан 5 таси ҳақида ССВ маълумот берди.\n26 июнь куни Тошкент вилоятида яшовчи А.З.да (профилактика мақсадида намуна топширган), Қибрай туманида яшовчи С.А.да (тумандаги колбаса цехи ишчиси), Паркент туманида яшовчи Г.М.да, ушбу туманда яшовчи яна бир фуқаро Ж.Т.да (ҳар икки ҳолатда ҳам профилактика мақсадида намуна топширган) ва вилоятдаги «Ғишткўприк» чегара пости навбатчи эпидемиологи М.С.да касаллик аниқланган.\nСурхондарё вилоятида 26 та янги касалланиш ҳолати қайд этилди. Вилоят учун бу рекорд натижа ҳисобланади. Бунгача Сурхондарёда энг кўп касаллик апрель ойи ўрталарида қайд этилганди. Сурхондарёда илк марта коронавирус аниқланганида бирданига 23 киши касалликни юқтириб олгани маълум қилинганди. Сурхондарёда 27 июнь куни аниқланган ҳолатларнинг 22 таси карантиндагилар орасида, 4 таси эса аҳоли орасида қайд этилди. Янги касалланиш ҳолатларидан сўнг Сурхондарёда касалликка чалинганлар сони 101 нафарга етди. Энди касалланганлар сони 100 нафардан ошмаган ягона ҳудуд Жиззах бўлиб турибди. Ушбу вилоятда фақат 5 кишида касаллик аниқланган.\nСирдарё вилоятида қайд этилган 7 та ҳолатдан 3 таси хориждан кириб келган ва карантинга олинган фуқаролар орасида, 4 таси аҳоли орасида қайд этилди. Вилоятда 21, 23 ва 26 июнь кунлари ҳам аҳоли орасида касаллик аниқланган. Сирдарёда 26 июнь куни аҳоли орасида аниқланган ягона ҳолат Қозоғистондан қайтган фуқарода аниқланган.\nБухоро вилоятида қайд этилган 3 та ҳолатнинг 2 таси карантиндагилар орасида, яна биттаси аҳоли орасида аниқланди. Вилоятда 2, 5, 10, 12, 14, 15, 16, 17, 21 ва 26 июнь кунлари ҳам янги касалланиш ҳолатлари қайд этилган, ушбу кунлар ичида 15 июндан бошқа барча кунларда аҳоли орасида коронавирус аниқланган. ССВ Бухорода 26 июнь куни аҳоли орасида қайд этилган ягона ҳолат Бухоро давлат университети магистри афғонистонлик М.Х.да аниқланганини маълум қилди. Аммо университет матбуот хизмати БухДУда афғонистонликлар ҳам, М.Х. тахаллусли магистрант ҳам таҳсил олмаслигини билдирди.\nНавоий вилоятида 11 июнь куни аҳоли орасида 18 та касалланиш ҳолати қайд этилганидан сўнг вилоятда аниқланаётган янги ҳолатлар коронавирусга чалинганлар билан мулоқотда бўлиб, карантинга олинганлар орасида қайд этилмоқда. 15 июнда 5, 18 июнда 6, 19 июнда 4 ва 24 июнда 5 кишида касаллик аниқланганди. 27 июнда қайд этилган 3 та ҳолат ҳам карантиндагилар орасида аниқланди.\nҚорақалпоғистон Республикасида коронавирусга чалинганлар билан мулоқотда бўлиб, карантинга олинганлар орасида 2 кишида касаллик қайд этилди. Қорақалпоғистонда 23 июнь куни ҳам карантиндагилар орасидан 1 кишида касаллик аниқланган. Июнь ойи давомида ушбу ҳудудда карантиндагилар орасида бошқа касалланиш ҳолати кузатилмади, аҳоли орасида фақат 13 июнь куни 3 та ҳолат қайд этилди. Халқаро юк ташувчи машина ҳайдовчиларида эса 4 июнда битта, 11 июнда 2 та ва 13 июнда битта ҳолат аниқланди.\n27 июнь давомида 202 нафар фуқаро соғайди. Уларнинг 184 нафари Тошкент шаҳри ва 18 нафари Хоразм вилоятидаги тиббиёт муассасаларида шифо топди. Ўзбекистонда бир кун ичида биринчи марта коронавирусдан соғайганлар сони 200 кишида ошди ва табиийки янги рекорд ўрнатилди. Бунгача 25 июндаги 192 кишининг соғайиши энг яхши натижа эди.\nҲозирда касаллик қайд этилган жами 7682 нафар бемордан 5240 нафари соғайиб, даволаниш кўрсаткичи 68 фоизни ташкил этмоқда. Бир кун аввал бу борадаги кўрсаткич 67 фоизга тушиб кетганди.\n17 июнь куни шифохоналардаги беморлар сони биринчи марта 1500 нафардан ошганди, 23 июнга келиб уларнинг сони 2000 нафардан ҳам ошди. Ҳозирга келиб Тошкент шаҳридаги беморларнинг ўзи 2000 нафардан ошди. Айни вақтда шифохоналардаги 2422 нафар бемордан 2001 нафари Тошкентдаги тиббиёт муассасаларида даволанмоқда (Сирдарё вилоятидаги беморлар ҳам Тошкент шаҳрига ўтказилган). Қолган 421 нафар бемор мамлакатнинг 10 ҳудудидаги шифохоналарда даволанмоқда.\nЖиззахда 2, Қорақалпоғистонда 4, Андижонда 14, Наманганда 24, Бухорода 34, Самарқандда 40, Навоийда 46, Сурхондарёда 56, Хоразмда 60 ва Қашқадарёда 141 нафар бемор қолди. Фарғона вилояти коронавирусдан холи ягона ҳудуд бўлиб турибди.\nАйни пайтда тиббиёт муассасаларида даволанаётган 2422 нафар бемордан 19 нафари оғир, 7 нафари эса ўта оғир аҳволда. Бир кун аввал беморларнинг 18 нафари оғир, 8 нафари эса ўта оғир аҳволда эди.\nҲозирда Ўзбекистонда уй карантинида 39 673 нафар, стационар карантинда эса 23 991 нафар фуқаро тиббий кузатувда бўлиб турибди. Бир кун ичида уй карантинидаги фуқаролар сони 2296 нафарга, стационар карантиндаги фуқаролар сони 1903 нафарга кўпайди.\n12:13 Кеча // 97979\n11:54 Кеча // 81573\n21:41, 03.12.2021 // 80509\n08:13 Кеча // 62475\n22:46, 03.12.2021 // 59306


Саррига «тушмаётган» «аристократлар» тақдири қандай бўлади? (Эркин Ғайбуллаев блоги)\n4 январь, 2019, 16:13\n«Наполи»нинг собиқ бош мураббийи талабларига жавоб бермайдиганлар ким? Уларни сотиш, ижарага бериш ёки олиб қолиш керакми? Қуйида ана шу футболчиларга тўхталамиз.\nЯнварь келгач «Челси» бош мураббийи Маурисио Сарри таркибида тозалаш ишларини олиб бориши мумкин. Унга бунинг учун бир ой вақт берилган. Лондонликлар илк трансферини амалга оширишди. «Боруссия Дортмунд» вакили Кристиан Пулишич 58 миллион фунт эвазига Лондонга кўчиб ўтади. Аммо бу шу йил ёзигача содир бўлмайди.\n2019-йилни Сарри шогирдлари «Саутгемптон»га қарши нурсиз дуранг билан бошлади. Бу эса Саррининг ўйин услубини бир қатор сўроққа тутади. Фундамент бор, бироқ таркиб тўлиқ мос эмас. «Клуб менинг фикримни жуда яхши билади. Ўйлайманки, биз характер кўрсатишимиз учун бошқаларга муҳтожмиз.» – деган Сарри «авлиёлар»га қарши ўйиндан кейин берган интервьюсида.\nСаррининг фаолияти ёздаёқ ўз ниҳоясига етадими? Антонио Контенинг ҳимоявий услуби «Челси»га зарурми? Кам ўйин амалиётига эга бўлаётганлар шу ой ёки кейинроқ клубни тарк этса нима бўлади?\nМозес Конте томонидан қайта жонлантирилди ва ўнг қанот вингери сифатида чақнади. Бироқ клуб бошқарувига ўтган ёзда бошқа бир италиялик мураббий келиши ортидан нигериялик футболчи атиги олти ўйинда майдонга туширилди. Шуни охиргиси эса узоқ октябрь ойига тўғри келади. Олти ўйиндан иккитасида Европа Лигасида захирадан майдонга тушган.\nСарри ноябрь ойида берган интервьюсида Мозеснинг келажагига анча ойдинлик киритганди. «Мозес вингер ёки тўлиқ ҳимоячи бўлиб ўйнашдан кўра ҳимоявий вингер бўлиб ўйнашга анча мойил деб ўйлайман. Янаям билмадим.»\nҲукм: Позициясини алмаштириш\nТўрт кишилик ҳимояга ўтиш Мозесни яна вингерга айлантирди. Бу позицияда у муаммога учрамоқда. Унинг олдида Педро, Виллиан, Лофтус-Чик ва Эмерсон ҳаракат қилса, Мозес яна фойдали футболчига айланади.\nАлваро Моратанинг келишидан клуб кўп нарсани кутганди аммо у ҳамон «Челси»нинг марказидан муқим ўрин эгаллашда қийинчиликка учрамоқда. Испаниялик ҳужумчига Сарри ҳам катта ишонч билдирди ва 23 ўйинда майдонга тушди. Бироқ унинг атиги 7 гол уриши қониқарсиз натижа ҳисобланади.\nМоратанинг рухиятни Сарри заифга олди ва уни «Эмполи»нинг собиқ ҳужумчиси Рикардо Сапонарага қиёслади.\nМората яқиндан бошлаб асосий таркибдаги ўрнини йўқотиб қўйди. Сарри Жируни ёки «алдамчи тўққизлик»да беназир Азарни ўйнатмоқда.\nҲукм: Сақлаб қолиш\nМората клуб мухлисларини қувонтирган паллалар ҳам бўлди. Бироқ у максимал фойда келтирмаяпти. 26 ёшли ҳужумчи учун 60 миллион фунт сарфланганини эътиборга олсак, ундаги салоҳият намоён бўлиши аниқ.\nВиллиан «Челси»нинг бу мавсумдаги атиги битта ўйинини ўтказиб юборди. 30 ўйиндан 25 тасини у асосий таркибда бошлади.\nБироқ бразилиялик футболчи дарвозага йўл топишда қийнала бошлади. У сўнгги 15 ўйинда атиги бир марта гол урди.\nПедро ўнг қанотда яхшироқ вариант бўлмоқда. Айниқса у Саррининг ўйин услубига жуда мос тушади.\nҲукм: Сақлаш (ҳозирча)\nВиллианнинг ўйини «кўклар» мухлисларида у жамоага мос эмас деган фикрни уйғотди. Бироқ «Челси»нинг таркиби кенг эмас. Камига айни вақтда таркибда фақатгина битта ўнг қанот вингери – Педро сафда бўлиб турибди. Пулишич эса ёзда келиб қўшилади.\nЖиру Азар билан ажойиб тандем ҳосил қилмоқда ва бельгиялик футболчи унинг борлигидан унумли фойдаланмоқда.\nБироқ франциялик ҳужумчининг ягона муаммоси бу унинг тезлиги пастлиги. Бу унинг хатоси эмас. Аммо жамоаси тезкор ҳужум уюштирганда у ҳеч қандай наф келтирмаяпти.\nСаррисмога тушиш тушмаслигидан қатъий назар Жиру «Челси» учун қадрли. Айниқса тўпурарлик муаммоси бор паллада у зарур. Клуб январда бирорта ҳужумчи олиб келмаса, Жируга иккинчи даврада ҳам эҳтиёж сезилади.


Туркиядаги курортлардан бири 500 кунга ёпилмоқда\nТуркиянинг Чанаккале вилоятидаги Aссос курорт шаҳрининг қадимий инфратузилмаси сайёҳлар учун хавф туғдира бошлаган. Шу сабабли шаҳарда таъмирлаш ишлари олиб борилади ва у 500 кунга ёпилади, деб хабар берди NTV телеканали.\nТаъкидланишича, шаҳар устида турган қоялар қулашни бошлаган ва вақти-вақти билан тош кўчкиларини келтириб чиқармоқда. Вазият Туркия соҳилларида охирги вақтларда сейсмик фаолликнинг кучайиши натижасида мураккаблашмоқда.\nТош ўпирилишларининг олдини олиш учун хавфли қояларни уриб майдалаб ташлаш ва қоялар устига пўлат тўр ётқизиш кўзда тутилган. Ярим йил давом этиши кутилаётган таъмирлаш ишлари давомида қадимий шаҳардаги камида 19та сайёҳлик инфратузилмаси, жумладан меҳмонхоналар, хостеллар, ресторан ва кафелар, чой боғи ва музқаймоқ дўкони ёпилади.\nЭски портдаги ресторанлардан бирининг бошқарувчиси Тоҳир Ченавку тадбиркорлар таъмирлаш ишларига қарши бўлмаслигини айтган.\n“Биз хавфни англаяпмиз. Ёзда қоялар қулаши хавфига дуч келмасдик. Қишда эса бундай хавф мавжуд. Қишда сайёҳлик мавсуми бўлмагани сабабли, мижозлар ҳам бўлмайди. Шу сабабли таъмирлаш ишларини қишда амалга ошириш мақсадга мувофиқ, деб ҳисоблаймиз”, деб айтган тадбиркор.\nАввалроқ Туркия март ойидан коронавирусга нисбатан чекловларни юмшатиши хабар қилинганди.\nТуркия Эрдўған номига номаъқул сўзлардан кейин Италиядан вертолётлар импортини тўхтатди


27 май 2022, Тошкент вақти: 08:41\nЯкшанба куни мусулмон давлатлар лигаси Исроилдан тинч фаластинликлар ўлимига сабаб бўлаётган ҳужумларини тўхтатишни талаб қилди.\n57 мамлакатдан иборат Исломий ҳамкорлик ташкилоти баёнот эълон қилиб, фаластинликларнинг ўз давлатларига эга бўлиш истакларини қўллашини билдирди. Бир неча ўн йилдан бери фаластинликлар ўзлари учун пойтахт Шарқий Қуддус бўлган давлат барпо этиш учун курашиб келади.\nБироқ гуруҳга аъзо айрим давлатлар Исроил билан муносабатларни нормаллаштириш битимларини имзолагани ҳамда айрим мусулмон мамлакатларнинг "Ҳамас" гуруҳи бўйича хавотирлари туфайли дипломатлар бир-бирларини айбладилар.\n"Бугунги кунда фаластинлик болалар қирғин қилинаётгани нормаллашув иддаолари ортидан амалга оширилмоқда", деди Эрон ташқи ишлар вазири Муҳаммад Жавод Зариф.\n"Ушбу жиноий ва геноцидчи тузум дўстона муомала унинг шафқатсизлигини янада кучайтираётганини яна бир бор исботлади", дея қўшимча қилди у.\nАйни дамда Исроил ва "Ҳамас" ўртасида сўнгги марта 2014 йилда содир бўлган урушдан бери энг шиддатли тўқнашувлар кечмоқда.\nСўнгги хабарларга кўра, Исроил томонидан Ғазога йўлланган авиазарбалар оқибатида камида 192 нафар фаластинлик, шу жумладан, 58 нафар бола ўлган. Ғазодан учирилган 3 мингдан ошиқ ракета ҳужумидан эса Исроилда 10 киши ҳалок бўлган.\nИсломий ҳамкорлик ташкилоти ўз баёнотида Исроилни мусулмонларнинг учинчи муқаддас масжиди ҳисобланувчи Ал-Ақсо масжидидан фойдаланишига тўсқинлик қилмасликка, шунингдек, фаластинлик оилаларни ўз уйларидан зўрлик билан ҳайдаб чиқаришни тўхтатишга чақирди.\nАфғонистон ташқи ишлар вазири Муҳаммад Ҳаниф Атмар:\n"Фаластин халқи қисмати бугунги кунда ислом дунёсининг қонаётган ярасидир", деди.\nАммо видео анжуманда баъзи делегатлар ўтган йили Исроил билан муносабатларни нормаллаштириш бўйича келишув имзолаган Баҳрайн, Марокаш, Судан ва Бирлашган Араб Амирликлари каби мусулмон давлатларни танқид қилдилар.\nМиср ва Иордания олдинроқ Исроил билан тинчлик битимларини имзолаган эди. Мусулмон мамлакатлари вакиллари мустақил Фаластин давлати тузилишидан олдин Исроилни тан олган мамлакатларни танқид қилишди.\nТуркия ташқи ишлар вазири Мевлут Чавушўғли Зарифга қўшилиб, Исроил билан муносабатларини нормаллаштирган мамлакатларни қоралади. Шу ўринда айтиш жоизки, Исроил Анқара билан дипломатик алоқалар ўрнатган.\n"Ахлоқий компасини йўқотган ва Исроилни қўллаётганлар бор. Агар ўз оиламиз ичида чала билдирув эълон қилсак, қандай қилиб бошқаларни танқид қилишимиз мумкин? Бизнинг сўзларимизни ким жиддий қабул қилади?", деди у.\nЗариф эса Исроилни "геноцид ва инсониятга қарши жиноятларда" айблади.\n2007 йилда Ғазода ҳокимиятни қўлга киритган "Ҳамас" гуруҳи анжуманда қатнашмади.\nАрабистон ярим оролидаги жангларга турлича муносабат билдирилди. Қатарда шанба куни кечқурун "Ҳамас"нинг юқори лавозимли раҳбари Исмоил Ҳаниянинг нутқини тинглаш учун юзлаб одам тўпланди. Хабарларга кўра, шанба куни Кувайт парламенти раиси ҳамда Қатар ташқи ишлар вазири Ҳания билан суҳбатлашган.\nАйни пайтда, Баҳрайн ва Бирлашган Араб Амирликларида ҳукуматга алоқадор оммавий ахборот воситалари минтақадаги бошқа тармоқлар сингари зўравонлик авж олганини мунтазам ёритмаяпти.


11:08 / 08.11.2018 2631 pdf Ўқиш режими + -\nТибет тарихи деганда бу ердаги аксарият аҳолининг дини бўлгани учун эмас, балки кўпчилик тибетлик тарихчилар буддавий руҳонийлар бўлгани сабабли, тасаввуримизда доим буддавийлик гавдаланаверар эди. Бироқ тибет аҳолисининг тахминан 2-3% мусулмонлар ташкил қилади. Биз Катманду, Непалдаги тибет мусулмонларининг оқсоқоллари Муҳаммад Иброҳим ва Абдул Раҳмон Батлар билан учрашдик, улар бизга тибет мусулмонларининг унчалик катта бўлмаган жамоатлари ҳақида қуйидаги фактларни сўзлаб беришди.\n1. Мусулмонлар ҳамиша Тибетдаги буддавийлар билан тинч ҳаёт кечириб келишган.\nБаъзи бир манбаларга қараганда, XIV ва XVII асрлар ўртасида Непал, Хитой ва Ҳиндистондан мусулмон савдогарлар Тибетда келиб жойлашишган, бошқа мусулмонлар эса у ерда деярли минг йил мобайнида ҳаёт кечиришган. Энг қизиғи, мусулмонлар худди тибетлик буддавийлар каби ўз маданиятларини сақлаган ҳолда узоқ вақт давомида мамлакатнинг ажралмас қисми бўлишган.\nЛхасада тўртта масжид, Шигадзе ва Цэтанеда икки масжид бор – уларнинг бари тибет меъморчилик услубида бунёд этилган. Лхаса ва Шигадзеда, шунингдек бир қатор ислом мактаблари, мадрасалар жойлашган.\nБугунги кунда Кашмирда тибет мусулмонларининг энг катта жамоаси истиқомат қилади. Қолган унча катта бўлмаган жамоалар Катманду, Дарджилинга ва Калимпонга атрофларида сочиб ташланган. Кўпчилиги Тибетда ҳам қолган. Деярли уларнинг ҳаммаси бир-бири билан оилавий муносабатлар ва жамоат ришталари билан боғланган.\n2. Тибет мусулмонлари ҳамиша мақтовга сазовор бўлган.\nАйтишларича, Далай-лама V мусулмон савдогарларни, уларга имтиёзлар ва Лхасада масжид ва қабристон қуриш учун ер тақдим этган ҳолда, Тибетда қолишни таклиф қилган экан. Мусулмонлар, шунингдек солиқлардан ҳам озод қилинган.\nАлалоқибат, у ерда қўним топган маҳаллий мусулмон жамоати катта эркинликлардан фойдаланишган. Улар жамоат аъзоларидан сайланган беш кишилик Қўмитани ташкил этишади. Бу Қўмита жамоатнинг ички ишларини бошқаради ва шариат қонунлари асосида келишмовчиликларни ҳал этади.\nҲозирда у ерда тибетлик мусулмонлар ҳақида юқори фикр мавжуд. Муҳаммад Иброҳимнинг сўзларига кўра, тибет етакчиси фақат мусулмон қассоб унга етказиб берадиган ҳалол гўштдан истеъмол қилган ва у бу гўштни бошқасидан покизароқ, деб ҳисоблаган.\n3. Тибет мусулмонлари қувғиндаги тибет маданиятини сақлаб қолишга кўмак беришди.\n1950 йилда Тибет хитойликлар томонидан қўшиб олинганидан кейин бутун дунёдаги тибетлик жамоалар ўз миллий мероси, маданияти ва тилини сақлаб қолишга жуда катта куч сафарбар қилишди ва, бунда тибетлик мусулмонлар ўрни катта бўлди.\nКатманду жамоатчилиги оқсоқолининг миллий либосини кийган рафиқаси ўз уйида мени тибет чойи билан меҳмон қилди. Непалда туғилган барча одамлар, шу жумладан ёшлар, тибет тилида гаплашишган. Девордаги Қуръони карим оятларидан ташқари уйдаги барча ашёлар ҳар қандай бошқа тибет уйида кўрадиганингиздан асло фарқ қилмайди.\n4. Тибетлик мусулмонлар ўзларининг қувғин қилинишларини ҳижрат деб қабул қилишади.\nЖамоат оқсоқолининг гапларига кўра, уларни келиб чиқиши ҳинд, непал, хитой бўлган чет элликлар деб қабул қилган хитой ҳукумати билан улар муаммоларга дуч келишган. Уларнинг савдолари ҳозир ҳам яхши кетмоқда, сиёсий кескинликнинг асло таъсири йўқ. Ҳиндистон ва Непалга қайтишга рухсат сўраб илтимос билан мурожаат қилишларига ўз динлари ҳақидаги қайғуриш сабаб бўлган.\n“Миграциянинг асосий сабаби диндир, шунинг учун у бизлар учун ҳижрат деб ҳисобланади десак, асло муболаға бўлмайди”, – дейди менга Непалда туғилган жамоатнинг кенжа вакили Аҳмад Камол.\n5. Тибетлик мусулмонлар Катмандуда Мусулмонлар фаровонлиги ассоциациясига асос солдилар.\nГарчи Мусулмонлар фаровонлиги ассоциацияси норасмий равишда анчадан буён фаолият юритаётган бўлса-да, ушбу ноҳукумат ташкилотининг Непалда рўйхатдан ўтганига унчалик кўп вақт бўлгани йўқ. Бюджет чегаралангани боис, у асосий эътиборни таълимга қаратмоқда. Ҳадя ва эҳсонлар жамоат аъзоларидан Закот жамғармаси, шунингдек тибетликлар ва тибетлик бўлмаганларнинг стипендияси учун йиғилади, бунда уларнинг 90% фақат мусулмонларга берилади.\n12:07 / 08.11.2018 1990\n544 13:13 / 03.08.2020\n1191 19:45 / 10.02.2019\n3732 19:00 / 01.09.2019\n275 08:24 / 25.10.2020